open-index/open-wikipedia-markdown huggingface dataset:
九服

**九服**係《周禮》所定嘅遠近範圍，王畿之外，分九重圈，各層爲一服。九服係層層方形，中間有千里方形，層層向四面伸五百里，直至去到萬里方形。王畿外分侯、甸、男、采、衞、蠻、夷、鎮、藩。

根據《周禮》《夏官》《職方氏》記載，定義為，王畿京都四周方千里、侯服王畿外方五百里、甸服侯服外方五百里、男服甸服外方五百里、采服男服外方五百里、衞服采服外方五百里、蠻服衞服外方五百里、夷服蠻服外方五百里、鎮服夷服外方五百里、藩服鎮服外方五百里。

之不過《書經》對服有唔同解釋，兩者互不相容。範圍比《周禮》細得多，亦無咁多服。

中國遠古並無準確大地測量，呢啲範圍，只係幾何想象，實際好難咁分。

## 參攷
*《辭源》縮印合訂本，商務印書館，一九八七年。

## 睇埋
*五服
薩爾達傳說系列

《**薩爾達傳說**》（**ゼルダの伝説**，***The Legend of Zelda***）係任天堂推出嘅奇幻電子遊戲系列，最初由電子遊戲設計師宮本茂製作，後來就交俾青沼英二製作。第一隻遊戲係1986年2月21號喺Family Computer推出嘅薩爾達傳說，後來亦有兩邊分支，一邊係全3D視角遊戲，同埋2D俯視式遊戲

3D最新作係係2023年5月12號喺Nintendo Switch推出嘅薩爾達傳說：王國之淚。

2D最新作係係2024年9月26號喺Nintendo Switch推出嘅薩爾達傳說 智慧的再現。

遊玩嘅方式基本上屬於動作遊戲，但又加入高度嘅解謎要素，可以歸類入動作角色扮演以及動作冒險類型。

《薩爾達傳說》系列被視為係有史以來最具影響力嘅電子遊戲系列之一，並同任天堂嘅馬利奧、動物森友會、斯普拉遁、皮克敏，五大知名系列並列為公司嘅生招牌。

### 歷代作品一覽

* 海拉魯幻想 薩爾達傳說（FC 1986）
* 薩爾達傳說 2 林克嘅冒險（FC 1987）
* 薩爾達傳說 眾神嘅三角神力（SFC 1991）
* 薩爾達傳說 織夢島（GB 1993）
* 薩爾達傳說 時之笛（N64 1998）
* 薩爾達傳說 織夢島 DX（GBC 1998）
* 薩爾達傳說 穆修拉嘅面具（N64 2000）
* 薩爾達傳說 神祕果實：大地約章／時空之章（GBC 2001）
* 薩爾達傳說 眾神嘅三角神力與四人之劍（GBA 2002）
* 薩爾達傳說 風之律動（GC 2002）
* 薩爾達傳說合輯（GC 2003）
* 薩爾達傳說 四人之劍+（GC 2004）
* 薩爾達傳說 不可思議的帽子（GBA 2004）
* 薩爾達傳說 黃昏公主（GC／Wii 2006）
* 薩爾達傳說 夢幻沙漏（DS 2007）
* 薩爾達傳說 大地汽笛（DS 2009）
* 薩爾達傳說 時之笛 3D（3DS 2011）（重製版）
* 薩爾達傳說 禦天之劍（Wii 2011）
* 薩爾達傳說 風之律動 HD（WiiU 2013）（重製版）
* 薩爾達傳說 眾神嘅三角神力 2（3DS 2013）
* 薩爾達傳說 穆修拉嘅面具 3D（3DS 2015）（重製版）
* 薩爾達傳說 三角神力三劍士（3DS 2015）
* 薩爾達傳說 黃昏公主 HD（WiiU 2016）（重製版）
* 薩爾達傳說 曠野之息（WiiU／NS 2017）
* 薩爾達傳說 織夢島（NS 2019）（重製版）
* 薩爾達傳說 禦天之劍 HD（NS 2021）（重製版）
* 薩爾達傳說 王國之淚（NS 2023）
* 薩爾達傳說 智慧的再現（NS 2024）

## 出面網頁
*Zelda.com - 薩爾達傳說官方網站
Scott Lipsky

**Scott Lipsky**（）係美國職業網球手，喺紐約州出世。身高1.85米，體重86公斤。擅長打雙打。

## 個人
* Lipsky係猶太人
* 阿爸Marc，2001年過咗身
* 阿媽Gail
* Lipsky住喺美國加州Huntington Beach
* Lipsky喺2010年7月17號結咗婚，老婆叫Marie

## 職業生涯
* Lipsky係右手揸拍
* Lipsky喺2003年轉打職業賽
* 教練係Scott McCain（由2006年5月開始）

## 威水史
* 2011年法國網球公開賽同拍檔澳洲籍嘅Casey Dellacqua打贏衛冕冠軍 Katarina Srebotnik 同 Nenad Zimonjić，攞咗混雙冠軍。呢個係佢第一個網球大滿貫賽事冠軍。法網之後，佢去到佢嘅雙打最高排名：28（2011年6月6號） 
* 單打最高排名：315（2006年3月20號） 

## 拎
* Tennis - ATP World Tour - Tennis Players - Scott Lipsky
五服

**五服**係《書經》上嘅遠近範圍分野，分爲五層方形，由內而外，叫甸服、侯服、綏服、要服同埋荒服。

五服係以天子爲中心。每五百里一層。四方距天子五百里，成一方形，叫甸服。甸服四方外五百里，叫侯服。侯服四方外五百里，叫綏服。綏服四方外五百里，叫要服。要服四方外五百里，叫荒服。

喺服之間，重有唔同分嘢。

佢出自《書經》《夏書》《禹貢下》。服嘅意思，眾說紛云。有講服卽係服事，係爲天子而做。甸服，就係爲天子服治田。侯服係侯國之服。

《周禮》都有講服，但同《書經》講嘅有好大出入。

## 睇埋
*九服
卡佩雅蒂

**卡佩雅蒂**（，）係美國女子職業網球員，喺美國紐約市出世，係第10位登上女子網球聯合會單打世界排名第一嘅選手。身高1.70米，體重72.5公斤。

## 球員生涯
卡佩雅蒂右手揸拍。

卡佩雅蒂喺1990年3月5號投身職業網球，嗰陣時嘅佢重未到14歲。出道之後第一次出賽就打入決賽，第三次出賽就已經擠身世界排名前25名，同年佢畀人選做1990年溫布頓網球公開賽嘅12號種子，嗰陣時先至14歲另3個月嘅卡佩雅蒂，成為歷屆網球大滿貫賽事入便年紀最細嘅種子球員。從此，佢畀人叫做網球界嘅「天才少女」。

1991年，卡佩雅蒂先後喺溫布頓網球公開賽同埋1991年美國網球公開賽入便打入四強，其中溫布頓一役打贏咗網球名將娜拉蒂露娃（Martina Navrátilová），技驚四座。1992年嘅巴薩隆拿奧運會入便，佢重一舉打贏咗嗰陣時世界排名第一、德國嘅嘉芙（Steffi Graf），以16歲嘅稚齡，攞咗網球女子單打金牌。但係之後佢就進入咗網球生涯嘅低潮，先係染上咗毒癮，後來又喺商場偷嘢畀人拉咗，1994年5月16號，卡佩雅蒂因為畀人查到吸食大麻而畀人禁賽。

喺沉寂咗兩年之後，卡佩雅蒂喺1996年返到咗網球界。嗰段時期，卡佩雅蒂嘅成績非常之唔理想，1998年嘅排名重跌到第101位。但係佢並冇因為咁而放棄，重不斷努力咁從谷底爬上去。1999年，佢重新返到咗佢曾經熟悉嘅大滿貫賽事。

2001年係卡佩雅蒂復出之後嘅第五年。佢喺2001年澳洲網球公開賽入便以直落兩盤贏咗嗰陣時世界排名第一嘅瑞士籍選手軒芝絲（Martina Hingis），攞到佢職業生涯第一座大滿貫系列賽嘅冠軍，同年佢又擊敗比利時新秀克莉絲達絲（Kim Clijsters），攞埋2001年法國網球公開賽后冠，同時另外兩場大滿貫賽 ─ 2001年溫布頓網球公開賽同埋2001年美國網球公開賽，卡佩雅蒂都一路殺到入準決賽。嗰年10月15號，卡佩雅蒂終於登上咗世界排名第一嘅寶座。之後一年嘅2002年澳洲網球公開賽，佢又係打贏咗軒芝絲，第二次攞澳網冠軍。

2003年之後，卡佩雅蒂因為受傷嘅關係，成績已經大不如前。但係佢浴火重生、東山再起嘅過程，重仍然叫好多球迷津津樂道、難以忘懷。

## 威水史
* 單打最高排名：**1**（2001年10月15號）
* 雙打最高排名：28（1992年3月2號）
* 網球大滿貫最叻（女單）：
**澳洲網球公開賽：**冠軍**（2001年、2002年） 
**法國網球公開賽：**冠軍**（2001年） 
**溫布頓網球公開賽：四強（1991年、2001年） 
**美國網球公開賽：四強（1991年、2001年、2003年、2004年）
* 1992年夏季奧林匹克運動會網球女子單打冠軍

## 拎
* Jennifer Capriati | International Tennis Hall of Fame
* WTA | Players | Info | Jennifer Capriati
* ITF Tennis - Pro Circuit - Player Profile - CAPRIATI, Jennifer (USA)
* Fed Cup - Player profile - Jennifer CAPRIATI (USA)
趕水鎮

**趕水鎮**（）係重慶綦江南部山區嘅一個鎮，離重慶主城區105公里，離綦江縣城59公里。

## 行政區劃
趕水鎮管轄一居、二居、三居、四居、土台5個社區，鐵石埡、雙龍、石房、雙豐、正平、新爐、香山、南坪、風門、藻渡、岔灘、太公、麻柳、土台、洋渡、馬龍、梅子、適中、龍滄、鹽河、官田21個行政村。
核能

**核能**（），又叫**原子能**，係由原子核直接釋放嘅能量，方式包括核裂變、核衰變同核聚變。

## 睇埋
*國際原子能機構（IAEA）
*核動力
虎甲蟲

**虎甲蟲**，又叫**虎甲**，係一種兇猛嘅食肉甲蟲。直到2005年為止，大概有2600個品種，主要分布於新熱帶界。最快嘅虎甲蟲時速可達9公里，依照身體比例計，相當於奧運選手Michael Johnson嘅22倍。 

## 身體特徵
虎甲蟲有大眼，長腳。不論大細都係食肉嘅。除咗*Cicindela*種同*Tetracha*種有彩色斑紋外，其餘品種都係單色。 

現時最大嘅虎甲蟲屬*Manticora*種，佢哋分布響南非嘅沙漠一帶。

虎甲蟲係一個良好嘅生態指標。有啲冇翼嘅寄生蜂（例如*[[Methocha]]*種）會將啲蛋生落虎甲蟲嘅身體度，等啲仔第時有嘢食。

## 系統
德國昆蟲學家Walther Hermann Richard Horn（Walther Horn）將虎甲蟲分以下嘅屬：
* *Ambalia* Jeannel, 1946
* *Amblycheila* Say, 1829
* *Aniara (genus)|Aniara* Hope, 1838
* *Abroscelis* Hope, 1838
* *Callytron* 
* *Calomera* 
* *Cicindela* Linné, 1758
* *Cephalota* Dokhtouroff, 1883
* *Cenothyla* 
* *Chaetodera* 
* *Chiloxia* Guerin
* *Chilonycha* 
* *Collyris* 
* *Cosmodela* 
* *Ctenostoma* Klug
* *Cylindera* Westwood, 1831
* *Doromica* 
* *Eucallia* 
* *Habrodera* 
* *Heptodonta* 
* *Hipparidium* 
* *Homodela* Rivalier, 1950
* *Hypaetha* LeConte, 1860
* *Iresia* Dejean
* *Lophyridia* 
* *Lophyra* 
* *Manticora (genus)|Manticora]]* Fabricius, 1781
* *Megacephala* Latreille, 1802
* *Myriochile* Motschulsky, 1858
* *Naviauxella* 
* *Neocollyris* 
* *Odontochila* Castelnau
* *Omus* Eschscholtz, 1829
* *Oxychila* Dejean
* *Oxygonia* Mannerheim
* *Pentacomia* 
* *Phaeoxantha* Chaudoir
* *Physodeutera* Lacordaire
* *Picnochila* 
* *Platychila* 
* *Pogonostoma* 
* *Pometon* 
* *Pronyssa* 
* *Pronyssiformia* 
* *Prothymia* 
* *Prothymidia* 
* *Pseudoxychila* Guerin
* *Ropaloteres*Guerin-Meneville, 1849
* *Tetracha* Hope, 1838
* *Therates* 
* *Tricondyla* 

## Footnotes

## Bibliography
* *Further new country records of African Tiger Beetles with some taxonomical note (Coleoptera, Cicindelidae)* by Peter Schüle. Entomologia Africana 15(2)2010.
* * The Tiger beetles of Africa* by Karl Werner, Taita Publishers 2000.
* * A Quantitative Analysis of Species Descriptions of Tiger Beetles (Coleoptera Cicindelidae), from 1758 to 2004, and Notes about Related Developments in Biodiversity Studies* by D.L. Pearson and F. Cassola. The Coleopterists Bulletin Vol 59, n°2, June 2005.
* *Tiger Beetles of Alberta: Killers on the Clay, Stalkers on the Sand* by John Acorn. University of Alberta Press, 2001.
* *Tiger Beetles: The Evolution, Ecology, and Diversity of the Cicindelids* by David L. Pearson and Alfried P. Vogler. Cornell University Press, 2001.
* *A Field Guide to the Tiger Beetles of the United States and Canada* by David L. Pearson, C. Barry Knisley and Charles J. Kazilek. Oxford University Press, 2005.
* *[[The Beetles of the World]]*, volumes 13 http://www.insects.demon.co.uk/cm/cm-13-english.html, 15 http://www.insects.demon.co.uk/cm/cm-15-english.html, 18 http://www.insects.demon.co.uk/cm/cm-18-english.html & 20 http://www.insects.demon.co.uk/cm/cm-20-english.html by Karl Werner, Sciences Nat, Venette, 1991, 1992, 1993 & 1995.
龍船

**龍船**（），有叫**龍舟**（），係端午節扒嘅船，家下變埋體育項目。艘船有龍頭同尾。

## 概況
### 分類
形式上可分為遊龍、艷龍、賽龍三類。

### 配置
*龍船鼓
*龍船橈
*龍船牌（又叫帥牌）
*羅傘
*神樓
*彩旗

## 風俗
### 廣州
龍舟競渡喺廣州至少有上成千年嘅歷史。每年端午節，都要舉辦端午賽龍舟嘅活動。古時廣州係「舟大人多」，屈大均當年形容：「舟龍長十餘丈，高六七尺，龍鬚去水二尺，龍額與項坐六七人。」

廣東划龍舟又可叫扒龍船，叫做「趁景」。兄弟村、老表村成百條龍船嚟群埋一份聯絡感情，唔論名次，由舊曆五月初一去到五月二十，幾乎日日有「景」——初一珠村景，初二海珠大塘景，初三車陂景，初四廟頭景，初五石牌、獵德景……呢個係廣州已傳承多年嘅習俗。

喺初四晚龍舟大賽前會攞龍船飯招呼橈手嘅。龍船起水打整之後，初三初四到各地遊大比試；並去拜訪關係較好嘅鄰村，主家村寨必以禮相迎，燒炮仗、敲鑼打鼓，中午就用「龍橋餅」（類似核桃酥）招呼人客，晚餐就用燒豬肉、雞等宴客，互祝大賽成功。初五大賽之後，初七初八就去市郊黃竹岐去拜龍母，五月初八係龍母誕，故此廣州俗諺云：「正月生菜會，五月龍母誕」。

## 睇埋
*鳳艇

## 拎

### 龍舟組織
*香港赤柱龍舟協會
*香港龍舟協會
*中國龍舟協會
*英國龍舟協會
*澳洲龍舟協會
*日本龍舟協會

### 其他
*廣州龍船論壇
中港車身製造廠

**中港車身製造廠**（China Kong Auto Body Builders Co., Ltd.）係香港嘅巴士車身廠，1993年成立，廠房同辦事署都係喺香港新界元朗區錦田錦上路吳家村。

## 概要
中港車身生意包括設計各類型巴士同特殊車，同裝嵌車身。公司年年大約出巴士車身七十套。

2004年，中港車身製造廠得Scania認可，為亞洲區合格車身承造商。

## 產品
### 現有產品
*CK1998
*CK1999
*CK2000
*CK2000 Facelift
*CK2004
*CK2005
*CK2008
*中港之星（China Kong Star）
*中港先鋒I（China Kong Pioneer I）

### 過往產品
*CK1993
*CK1995
*Scania L94UB4x2車身

## 相

File:Isuzu LT132 CK1998.JPG|配中港CK1998車身嘅五十鈴LT132P。
File:Isuzu LT134P KY6332 20101223.jpg|配中港CK2000車身嘅2003年五十鈴LT134P。
File:Isuzu LV423 CKStar KD305.JPG|配中港之星車身嘅2006年五十鈴LV423R。


## 競爭對手
*亞洲車身工程
*捷聯車身工程
*新亞車身

## 出面網頁
*中港車身製造廠官方網站
*香港，明報：中港車身 力攻歐洲 裝配旅巴車身闖出名堂
*香港，明報：激讚港工人 旅巴廠拒北上 「10元人工做足9.9」
*廣西，玉林日報：「世界褲都」將產豪華大客車
*廣西，玉林日報：「玉林造巴士」明年下綫
亞洲車身工程

**亞洲車身工程**（Asia Auto Body Works）係香港一間巴士車身廠，1988年成立，廠房設喺新界元朗區八鄉上村黃竹園，屬香港最大巴士車身承造商。

2002年，為咗令亞洲車身工程無限制加入香港嘅車身工程市場，冠忠巴士集團賣晒佢持有亞洲車身工程嘅18%股權，因此亞洲車身工程可以向同冠忠巴士集團競爭嘅其他非專利香港巴士經營商爭取業務。

2007年，亞洲車身工程被Scania認可為亞洲區合格車身承造商。

## 產品
### 現有產品
*Zodiac
*Spacestar 
*Spacestar II
*Spacestar III
*Aero
*Aero facelift
*Vero

### 過往產品
*1989 style
*1991 style
*1994 style
*1995 style
*1995 style facelift
*1997 style
*M I
*M II
*4E I
*4E II
*4E III
捷聯車身工程

**捷聯車身工程有限公司**（Jit Luen Auto Body Works Co Ltd）係香港一間巴士車身廠，1978年成立。

## 概要
捷聯車身工程廠房位於香港新界元朗區嘅屏山洪屋村，為各類型巴士以及特殊車提供專業設計及裝嵌車身工程。

2007年，捷聯車身工程被Scania認可為亞洲區合格車身承造商。

## 產品
### 現有產品
*JL-05（1999年－）
*JL-06（2000年－）
*JL-07（2004年－）
*JL-08（2003年－）
*JL-09（2007年－）
*JL-010（2010年－）

### 過去產品
*新福利Mitsubishi Fuso車身
*城巴富豪B6LE車身
*JL-A
*JL-B
*JL-C
*JL-01
*JL-02（1992年—大概1999年）
*JL-03
*JL-04（1997年—2008年）

## 相

File:JitLuen-JL02.jpg|配捷聯JL-02型車身嘅1994年日產柴油短陣巴士。呢架車係用嚟做學車。
File:JitLuen-JL04.jpg|配捷聯JL-04型車身嘅2000年五十鈴巴士。
File:Lv423r lv1601 small.jpg|配捷聯JL-05型車身嘅2003年五十鈴。
File:JitLuen-JL06.jpg|配捷聯JL-06型車身嘅2001年五十鈴巴士。
File:JitLuen-JL07.jpg|配捷聯JL-07型車身嘅2007年五十鈴巴士。
File:JitLuen-JL09.jpg|配捷聯JL-09型車身嘅2008年五十鈴巴士。


## 出面網頁
*捷聯車身工程有限公司官方網站
陽光巴士

**陽光巴士控股有限公司**係載通國際有限公司嘅附屬公司。專門提供屋邨巴士、員工及學童接送專車、購物商場穿梭巴士、跨境巴士營運等各種非專營巴士服務。

集團現時係香港第二大非專營巴士公司，截至2006年年底，擁有330架旅遊客車。

## 路線
陽光巴士同佢嘅附屬公司經營多條路線，當中包括：
*同蔚翠花園業主立案法團合作，為蔚翠花園居民提供來往蔚翠花園同埋上水站／蔚翠花園同埋中環嘅巴士服務（用十幾架車，唔使錢但要有住戶証至上得車）
*九龍灣企業廣場5期（MegaBox）及國際展貿中心免費穿梭巴士
*香港迪士尼樂園度假區酒店穿梭巴士

此外，陽光巴士同其他跨境客運公司合作經營往返邊境以及香港市區嘅跨境巴士服務，包括：
*旺角跨境全日通
*永東直巴

## 附屬公司
陽光巴士控股有限公司現全資持有以下公司：
*陽光巴士有限公司
*草蜢旅運有限公司
*奔騰旅運有限公司
*壽聯小巴有限公司
*敬業旅運有限公司
*風彩旅運有限公司
*開大旅遊服務有限公司
*盈利環球有限公司
*港京巴士有限公司
*廣東長穎旅遊客運有限公司
*廣東奔力冠一旅遊客運有限公司
*廣集旅運有限公司
*湛港旅運有限公司

## 旗下國內公司
根據中國大陸規定，除獲豁免嘅公司之外，所有經營國內客運服務嘅公司唔可以以全外資身份經營。陽光巴士同內地嘅合作伙伴組成以下公司（俗稱「牌頭」）經營跨境巴士服務：
*深圳香蜜湖開大旅遊運輸有限公司
*廣東奔力業威旅遊客運有限公司
*湛江永銳旅遊客運有限公司
*廣東中旅直通客運有限公司

類:香港巴士公司
路訊通

**路訊通控股有限公司**（**RoadShow**，前稱**資訊娛樂共同睇**；）係載通國際旗下媒體銷售業務嘅分支機構。路訊通控股有限公司亦經營巴士車身、巴士站亭廣告代理以及九巴紀念品等業務。

路訊通係香港一個流動多媒體資訊系統，最初裝設喺九巴、城巴同埋進智公交旗下專線小巴，其後擴展至龍運巴士及新巴（所有安裝喺進智公交小巴同埋龍運巴士嘅路訊通已經停用，進智公共小巴嘅路訊通系統更已經拆晒）。

2017年7月1號開始，佢哋嘅電視服務已經喺在九巴同龍運巴士全線車廂正式停播，路訊網亦喺同日停止提供新節目。而家巴士上嘅電視已經全部唔再開，並喺螢幕度貼咗宣傳花旗銀行Citi八達通白金信用卡車費回贈優惠嘅廣告貼紙。

## 出面網頁

*路訊通官方網頁
新資訊

**新資訊**（**FirsTVision**）係以前香港新創建集團旗下媒體銷售業務嘅分支機構，係裝設喺新巴巴士嘅流動多媒體資訊系統，後來俾路訊通吞併。

## 史
新資訊嘅前身係M Channel（前港交所上市編號：8036），喺2001年成立，係東方魅力旗下業務，以抗衡當時成立冇耐嘅路訊通。2003年4月1號，新創建集團接手新巴巴士嘅M Channel業務，並改名為新資訊。

新資訊嘅業務因為只局限喺新巴，鬥唔過路訊通，加上新創建集團收購咗用路訊通嘅城巴，因此新創建亦冇打算再搞新資訊。自2006年1月9號至2007年12月30號，新資訊播放嘅節目幾乎都係由路訊通製作及提供，而根據路訊通2005年度全年業績報告內嘅「業務回顧」一欄中指出，新巴所裝設嘅流動媒體系統已經俾路訊通收購，所以除咗「新資訊」牌子被保留之外，成個系統實際上已經由路訊通全權營運，包括廣告銷售業務等。

2007年12月31號開始，「新資訊」牌子正式被撤銷，而新巴亦喺2008年元旦正式開始將車上嘅新資訊標誌換上路訊通標誌。
香港中文大學—東華三院社區書院

**香港中文大學—東華三院社區書院**（Chinese University of Hong Kong–Tung Wah Group of Hospitals Community College），又寫**香港中文大學東華三院社區書院**，減筆**中大東華社區書院**（CUHK-TWGHs Community College或CUTW），亦有人叫**中東書院**，係香港一社區學院，由東華三院同香港中文大學合辦。佢喺二〇〇二年籌辦，二〇〇五年開學，開嘅係副學士學位先修及副學士學位課程。佢有三學院，商學院、中醫藥及醫療保健學院、同埋人文學科及社會科學學院，總共副學士課程廿一個。另設通識教育及基礎研習學部，亦都有搞副學士學位先修課程。

學院有兩校址，本部喺九龍京士柏山衞理道。副喺旺角山東街同黑布街。

學院喺2013年8月31號停辦。

## 註

## 睇埋
*東華學院

## 出面網頁
*
*

類:香港高等教育院校
萊人

**萊人**係中國一個古老部族，傳說係炎帝神農氏帝厘個仔帝來嘅後人，發明咗種麥嘅部分方法。

根據《尚書》記載，萊夷住喺青州。東漢時期嘅學家馬融認為，住喺海濱的萊夷，叫做嵎夷。萊人建立過東萊國同西萊國，到公元前六世紀就畀齊國吞曬。

到依家，山東半島有好多地方都係用「萊」呢個字嚟改名，例如：萊陽、萊西、萊州、蓬萊、萊蕪、萊山、同萊州灣等等。呢啲基本上都曾經係萊人聚居之處，所以先有今時今日嘅名。

## 睇埋
*膠東人
*膠遼官話

## 參考
冠忠巴士

**冠忠巴士**集團有限公司（）係香港一間公共事業公司，1948年創辦，最初經營汽車清潔服務，其後喺1950年代開始提供學童褓姆車服務，並喺1960年代尾發展巴士客運服務，接載學童及僱員。到1980年代，冠忠巴士集團開始經營屋邨居民巴士業務。

現時冠忠巴士集團主要業務係喺中港經營專利巴士服務及非專利及其他巴士服務，以及新大嶼山巴士服務，目前係香港最大規模非專利巴士公司。現時公司兩名最大股東分別係創辦人黃冠忠家族以及新創建交通服務。公司總部設喺柴灣創富道8號，新巴柴灣車廠三樓。

公司喺百慕達註冊，主席係黃良柏。

## 主要附屬公司
冠忠巴士集團主要附屬公司有：
*冠忠遊覽車有限公司
**提供巴士、旅遊車租賃及旅遊相關服務
*冠利服務有限公司
**提供旅遊車租賃及旅遊相關服務
*大嶼旅遊有限公司
**提供旅遊車租賃及旅遊服務
*新大嶼山巴士（1973）有限公司（持有 99.99% 股權）
**提供巴士及旅遊相關服務
*泰豐遊覽車有限公司
**提供旅遊車租賃及旅遊相關服務
*Trade Travel (Hong Kong) Limited
**提供轎車、小巴及旅遊車租賃服務
*環島旅運有限公司
**提供巴士、旅遊車租賃服務
*環島大陸通
**提供連接香港市區或香港國際機場前往中國廣東省嘅客運服務
**專營經深飛服務（即來往深圳寶安國際機場及香港市區或香港國際機場嘅客運服務）

## 中國大陸合資公司
冠忠亦有喺中國大陸多個城市有合資公司：
*廣州市第二巴士有限公司（退咗股）
*重慶冠忠公共交通集團有限公司（已撤銷）
*上海冠忠巴士
*大連冠忠公共交通有限公司（已撤銷）

## 出面網頁

*冠忠遊覽車有限公司
*環島旅運有限公司
*泰豐遊覽車有限公司

類:香港巴士公司
浪白竈

**浪白竈**（，又叫**浪白滘**或者**浪白澳**）係中國一澳兼一島，喺廣東南岸，但地形已大變。佢曾經葡萄牙人經商之港，最後被逐，移居澳門。舊時水深可泊船，後尾珠江水系，沙坭沖積，唔可以泊船。大明大清歸香山縣，家下歸珠海市南水鎮 。

## 地理
浪白竈喺廣東南岸，介乎連灣山同文灣山兩島之間，南係文灣，北係連灣。中間洋面，就叫浪白，或者浪白文竈。文灣有南水村，日以後島又名南水島，洋人叫浪白竈。東面遠處有一大島，叫三灶，東北又有一島，叫大林。大林同連灣之間，就叫鷄啼門。連灣、文灣、大林同三灶四島，就圍住洋面，阻擋無勢。

浪白竈東北過，大林、三灶，北上黑沙洋，可以入西江上省城。亦可東去，經大橫琴入澳門。而西南而行，過諸島，到上川。所以舊時係往來水道中途。而西北而行，可入潭江。

浪白竈喺上川同大橫琴兩島之間。呢兩島相距甚遠，中間咁多島中，得浪白竈可以泊船，擋住四方強風。所以葡萄牙人留喺呢度做生意。

## 史
大明時，葡萄牙叫佛朗機。佛朗機人，初時駐喺上川做生意，後尾移去浪白竈，最後移去澳門。大明嘉靖二十一年，卽一五四二年，佛朗機人佔領浪白竈，住喺南水村。一五四四年，生意就集中喺呢度。一五四五年，大明臨時將呢度列爲海口，派兵五百駐澳，有大島艚民船八，海道隨捕快馬船八，由指揮使一人統領。一五五七年，澳門興起，而漸移居澳門。一五六零年，再無任何紀錄。興盛時，有佛朗機五六百人。

大清光緒年間，《香山縣志》記浪白竈淤淺不能停泊。而當時廣三十餘里。文灣山已同大陸相連。

浪白竈嘅南山村，自中華民國起，叫南水鎮，至今未變。而南北兩島嘅水道經已好窄。

中華人民共和國治後，而大林同三灶之間，亦畀沙坭填成地，唔可以通航。

## 參攷
*
橫琴 (搞清楚)

**橫琴**係唐字，可以指：

*橫琴，樂器一類。
*橫琴 (珠海)，中國一地。
**橫琴新區，嗰度嘅行政區。
雞澎羣島

**雞澎羣島**（Asses' Ears；Kaipong Islands），又叫**佳蓬羣島**（蓬讀澎）、**佳蓬列島**，《香港雜記》繙做**驢耳海島**，係中國一羣島，喺廣東南面。佢以最大島雞澎做總稱，約莫喺香港大嶼山長洲同外伶仃嘅正南方，南海之上。大清時歸新安縣，家下歸入珠海市。

## 地理
雞澎羣島西南到東北向。東北指向擔杆羣島。兩羣島連成一綫，各島係海底山脈嘅山頂。

各島由西向東計。最西係馬尾洲（Gap Rock或Mamme Chow），跟住有幾個島，大啲嘅有蚊洲（Mun Chow或Mosketo Island）同平洲（Ping Chow），向東行有湧鞋（Yunghoy），又叫容涯（Yung-gai）。再過啲有雞澎（Kaipong），島上有全境最高嘅山，叫鉗蟲尾（Keemchung me或者Claw Point），減筆鉗虫尾。再東行係擔杆羣島嘅擔棍頭（Tamquan tow）。

## 名
雞澎，係羣島中最大嘅名。佢又寫雞彭，係本地名，啲係後誤寫佳蓬，蓬係要白讀澎。亦有傳雞澎係蟹旁訛音。

## 參攷

*
骱

**骱**（），又叫做**骹**（），亦有用借音字**鉸**，即係骨頭接骨頭，郁得嘅地方。粵語好多時都跟書面話叫「**關節**」。

## 【骹】
個骹字古時並冇而家關節嘅意思，不過有香港嘅報紙用呢個骹字，好似「甩骹」，加上個字用【交】傍，發音更方便。部份字典都接受呢個用法。

## 生物學
生物學嚟講，骨接骨嘅地方唔理佢郁唔郁得，都叫 "Joint"。

## 睇埋
*牙骱

## 攷
大橫琴

**大橫琴**（Wangkum；葡文Montanha），又叫**大橫琴島**，係中國一島。如今已同小橫琴連成一體，合稱橫琴。

## 地理
小橫琴、大橫琴、九澳、潭仔排成四角，中間水道成十字，叫十字門。
沱寧

**沱寧**（；），亦寫**沱寜**、**沱濘**，又叫**沱寧山**、**沱寧島**，係中國一島，喺廣東大鵬半島南端對出。大清時歸新安縣，家下歸惠州市惠陽區。

沱寧南面有三門一島，另有零星細島，再南啲有專洲，離三門稍遠。佢東去可到小星山同大星山，西去可到香港西貢半島東岸，南去則茫茫入南海。
專洲

**專洲**（英文Single Island或Chuenchow），又叫**青洲**，係中國一島，喺廣東南岸。佢喺沱寧、三門以南。大清時歸新安縣，家下歸惠州市惠陽區。

佢北行係大鵬半島，東北可到小星山、大星山，西去到香港西貢半島，南入南海。
平海灣

**平海灣**（英文Harlem's Bay或Pinghae Bay）係中國一灣，喺廣東南岸，大星山同平海一帶沙坦西岸。佢東南望可見小星山。大清時歸歸善縣。
小橫琴

**小橫琴**（葡文Mackarera；Dom João），又叫**小橫琴島**，係中國一島。如今已同大橫琴連成一體，合稱橫琴。

## 地理
小橫琴、大橫琴、九澳、潭仔排成四角，中間水道成十字，叫十字門。
十字門

**十字門**（Shaptsz Moon）係中國一海門，喺廣東南岸，家下分屬澳門、珠海。舊時係西南入澳門常用航道，家下形不復再。

## 地理
小橫琴、大橫琴、九澳、潭仔排成四角，中間水道成十字，所以叫十字門。十字門東北係潭仔、東南係九澳、西北係小橫琴、西南係大橫琴。

亦有話分**內十字門**同**外十字門**。小橫琴、大橫琴、九澳、潭仔成外十字門，而對面山、小橫琴、澳門本土、潭仔成內十字門。

十字門亦專指小橫琴同潭仔之門嘅窄位。

家下大橫琴同小橫琴海道已成填地，而九澳同潭仔嘅海道成路氹城。所以無咗十字之形。

## 十字門海戰

十字門海戰，又稱井澳海戰。
紅海灣

**紅海灣**（）係中國廣東一灣，喺大星山到汕尾城區西南之間。個灣向南開口，開口好闊。大清時歸惠州府海豐縣內。

類:汕尾地理
香港水塘一覽

**香港水塘**係爲香港穩定供水而設。香港人口眾多，而用水亦多，自香港開埠以來，就難以單靠涌水、井水。香港設有好多水塘，用來收集雨水，以備不時之需。家下香港水塘總容量，可以去到五億八千六百立方米。

另外，香港亦都有一啲水塘，係用嚟灌溉，亦有啲供鹹水。

以下係水塘一覽，但唔計配水庫。

## 食用水塘

## 灌溉用水塘

## 私人水塘

## 舊時水塘

## 註


## 參考
*水務署 - 刊物及統計資料 - 統計資料 - 本港水塘容量
*地政總署測繪處：香港地理資料

## 睇埋
*香港地理
*香港湖泊
*香港供水

## 出面網頁
*香港水務署點滴話當年
*水務署—教育及社群：水塘簡介

類:香港一覽
新塘鎮 (廣州)

**新塘鎮**係廣東增城管嘅一個鎮，喺增城南部，面積251.51平方公里，分16個社區71個村。總人口七十幾萬，其中戶籍人口二十一萬，外來人口五十萬。

## 新塘暴動
2011年6月10號晚九點幾，據講有新塘治安隊隊員打一個擺地攤嘅大肚婆，後來演變成暴動。第二日（6月11號），衝突進一步升級，廣州重調咗好多防暴警察同埋一架裝甲車去新塘戒備。到咗第三日（6月12號）晚，參加加暴動嘅市民喺107國道新塘路段燒咗約莫十架車，其中有私家車同埋警車。喺6月13號凌晨十二點沓三左右，30架軍車陸續駛入新塘維持秩序。到咗深夜，當局宣布實施宵禁，成個鎮進入咗軍事狀態。

## 睇埋
*英紅鎮

## 參攷
特力·域利

**特力·域利**（；，；），全名叫**特力·濟臣·域利**（），暱稱「Bizzy D」，係加拿大安大略省pop-punk樂團Sum 41嘅主音。2006年7月15號，佢喺美國加州同阿夫里爾·拿穎結婚，但2010年11月16號離咗婚。

## 註
SC Auto Industries

**SC Auto Industries**係星加坡一間巴士車身廠，做車身設計同埋嵌車身。

公司係喺1992年由SC Auto巴士公司成立。現時間廠喺香港（辦事處喺葵涌）同埋緬甸仰光有分公司。

## 出面網頁
* SC Auto Industries
大亞灣

**大亞灣**（**Daya Bay**，舊時叫 **Bias Bay**）係中國一個喺廣東南岸嘅灣，大約喺 。佢喺大鵬半島東面，同平海北面嘅半島，夾成深入大灣。大清時歸入歸善縣，家下分歸數區。佢西面係深圳龍崗、北面係惠州惠陽、東面係惠東。灣入面嘅島仔星羅棋布。

喺龍崗嗰邊，有中國大陸最早兩座核電廠之一，大亞灣核電廠。而惠陽有其中一個亞洲最大嘅煉油設施。

## 史
中華民國早年，呢度有好多海盜騎劫輪船。

日本侵華打廣州嗰時，日本軍係喺大亞灣登陸打過去。佢哋喺一九三八年十月十二號登陸，然後北上打惠州、博羅，再向東打埋石龍、增城，到十月廿一號攻入廣州。http://news.hzlook.com/2005/0802/13.html
開埠

**開埠**係畀城對外貿易之舉。唔係國國都畀外國人，到處做生意，所以會指定某城某地，同外國人做生意，呢個就係開埠。埠原本指步頭，係泊船嘅地方。上代貿易，好多時以船爲主，必定係水，所以就叫埠。辟地做埠，成聚居生意之地，亦可以叫開埠。後尾埠唔單止水路，陸路、空路生意聚腳地，都可以叫埠。
## 睇埋
*香港開埠
多效性

喺遺傳學裏頭，**多效性**係指一基因同時影響兩顯型嘅現象或以上。有陣時，一個基因突變會同時改變多個顯型。例如地中海貧血，係來自一個血紅蛋白編碼基因出錯，紅細胞變成鐮刀形，降低血液帶氧嘅功能；之但係，呢種突變嘅人唔會怕痢疾。
原子質量

**原子質量**（Atomic mass）係指某一個特定同位素嘅質量。佢係一個原子入面質子、中子同埋電子嘅質量。因為好多元素都有超過一種同位素，所以元素表入面嘅原子質量係會以唔同同位素喺大自然嘅比例再乘番佢哋嘅質量計番平均數，所以亦叫做**平均原子質量**。

## 單位

因為一個原子嘅質量實在太細，如果用番常用嘅公斤做單位，無論記、寫、用、計都好唔方便，於是，國際間就用**[[相對原子質量]]**（符號：**A<sub>r</sub>**）嚟計原子質量，將一個碳-12原子嘅相對質量規定為12.00，作為相對原子質量嘅標準。一個單位嘅原子質量換算成公制就係1.660538782(83)×10-27公斤。相對原子質量同絕對原子質量（克）嘅換算公式係：

## 歷史
起初，原子質量定義係以最輕嘅原子氫作為1.00，1820年，英國化學家威廉·普留特（William Prout）假設每一種元素嘅原子質量都係氫原子質量嘅倍數。但係瑞典化學家楊斯·雅各·白謝遼斯（Jöns Jacob Berzelius）之後證明就算係約數，個假設都係唔啱。例如氯嘅原子質量大約喺兩個氫原子重量嘅倍數之間。不過之後發現原來咁係因為有同位素，實際上每一個個別嘅同位素嘅原子質量的確係同氫原子質量嘅某個倍數相差細過百分之一。

之後由二十世紀中期去到1960年代，化學學家同物理學家對原子重量單位有兩個唔同定義：化學學家以氧唔同同位素嘅混合物作為原子重量16，而物理學家以氧最常見嘅同位素（有8個質子同8個中子）作為原子重量16。最後，因為氧-17同氧-18都會喺自然出現，所以定義一個碳-12嘅重量係12原子重量，呢個亦都係今日嘅標準。

## 睇埋
* 相對原子質量表
* 同位素
* 分子量
* 原子質量單位

be-x-old:Адносная атамная маса
鹽酸

**鹽酸**（），學名**氫氯酸**，化學符號**HCl**，係氯化氫溶入水而成嘅溶液，係腐蝕力好強嘅無機酸，亦係一元酸。原本係用食鹽（氯化鈉）整出來，就叫鹽酸。

鹽酸透明無色。日常用到嘅鏹水，同人身內嘅胃酸，都有鹽酸。

## 叫法嘅故仔
以前歐洲啲煉金術士叫呢種化學物質做「Spirits of salt or acidum salis（salt acid）」，直接譯過來就係「鹽酸」。其實好多毋講英文嘅國家都係咁叫。

## 整法
整鹽酸，就要溶氯化氫入水，而要提煉氯化氫呢，有好多方法：

### 氯鹼法
氯鹼法變鹽水做氯氣（Cl₂）、氫氧化鈉（NaOH）、同埋氫氣（H₂）。純氯氣會同氫氣反應，合成氯化氫。

: NaCl＋H₂O　→　NaOH＋Cl₂＋H₂（電解）
: Cl₂＋H₂　→　2HCl

### 實驗室方法
用硫酸同氯鹽嘅化學反應，用高沸點酸制低沸點酸嘅原理，都整到氯化氫出來：
:NaCl＋H₂SO₄　→　NaHSO₄＋HCl

佢哋喺室溫就會反應，但係如果有氯鹽剩，同埋溫度超過200℃，就會繼續反應：
:NaCl＋NaHSO₄　→　HCl＋Na₂SO₄
要以上兩種化學反應都出現，啲試劑一定要乾。

磷氯化物、亞硫酰氯（SOCl₂）同酰氯等活潑嘅氯化物水解都整到氯化氫。就例如涷水可以慢慢滴落五氯化磷（PCl₅）度，造成以下化學反應：
:PCl₅＋H₂O　→　POCl₃＋2HCl

## 化學反應
氯化氫係常見嘅強電解質，會溶喺水，完全電離，所以鹽酸係強酸。反應式：
:HCl＋H₂O　→　H₃O⁺＋Cl⁻

### 中和
鹽酸會同鹼中和出相應嘅氯化物：
:OH⁻＋HCl　→　H₂O＋Cl⁻
e.g.  NaOH + HCl -> NaCl + H2O

### 同金屬反應
某啲金屬可以置換鹽酸嘅氫離子，轉化成鹽，兼且放出氫氣。喺室溫只同金屬活性高過氫嘅金屬反應，例如鋅、鈉、鐵：
:Na＋HCl　→　NaCl＋H₂（鈉同酸反應會爆炸）

而喺濃鹽酸加熱之後，可以同銅反應：
:Cu＋2HCl　→　CuCl₂＋H₂

### 有機反應
鹽酸親電加成落烯烴度可以出鹵代烷；例如乙烯同鹽酸反應會出氯乙烷。

## 物理特性

以下係喺20℃嗰陣一大氣壓（101.3 kPa）嘅數據。


File:Phase diagram HCl H2O s l.PNG|
File:Phase diagram HCl H2O l v.PNG|


## 用途
鹽酸有好多用途，其中最常用嘅就係用來調低酸鹼度，用嘅係鹽酸入邊嘅氫離子。而調高酸鹼度用嘅一般係燒鹼。

## 參攷
上川

**上川**（葡文：Ilha Sanchoão或Ilha São João；英文St. John's Island或St. John Island或Shang-chuen），《香港雜記》繙做**善尊海島**，係中國一島，喺廣東南岸。大明時，個島係佛朗機人，卽係葡萄牙人嘅聚居地。因爲島之故，又叫**上川島**。個島喺大陸廣海之南，島西有下川，島西北同大陸隔個三峽口，東北對住大陸銅鼓同大襟一島。

## 地理
上川似卜字形，東面較直，中間有一大沙灘，西面中間突出中間。突出南邊夾位，叫大灣。南面有個漁港，叫沙堤。‎

## 史
出名嘅傳敎士聖方濟各，係死喺呢度。
踩單車

**踩單車**（，英文：**Cycling**），係指用單車去做唔同嘅嘢，例如休閒活動、體能鍛煉、體育運動（單車運動）等等。
順洲企業

**順洲企業私人有限公司**（Soon Chow Corporation Pte Ltd）係星架坡一間巴士車身廠。

公司嘅歷史可以追溯到1926年，嗰年蘇順洲創立**永安造車廠**（Weng On Workshop），專出小巴（即所謂嘅「蚊子巴士」）。後來間廠越做越大。家陣公司除咗自己出車身之外，亦有同巴士公司嵌第啲廠嘅車身。

## 參考/睇多啲
*
粵文拉丁化

**粵文拉丁化**（），又叫做**拉丁化粵文**或者**粵文羅馬化**，係廿一世紀初有關「將粵語文章用拉丁字母加注音嚟寫」嘅方案。同廣東話拼音唔同，粵文拉丁化方案直頭主張用拉丁字母嚟將粵語寫低，而唔係只係用拉丁字母喺電腦度拼粵字咁簡單。

粵文拉丁化嘅呼聲喺廣州撐粵語行動之後達到高潮。支持者認為粵文拉丁化可以幫到向全世界推廣粵語。不過而家重未有統一嘅粵文拉丁化方案。但反對者認為會摧毀粵語幾百至幾千年嘅歷史，同祖先古漢語割裂，無得再同官話爭奪華夏正統；而且改用拉丁文都只不過係俾歐美中心主義文化殖民，無保護到真正嘅粵漢文化。

## 妥協方案
亦都有人提倡學日文咁樣用好幾種書寫系統去寫同一種語言，例如日本話入面「好鍾意你」有至少三種寫法：

漢字加平假名：貴方 が 大好き。

淨係用平假名：あなた が だいすき。

平假名加片假名：アナタ が だいすき。

呢三句句子喺日本話入面嘅讀音完全一樣，都係「Anata ga daisuki」。日本人喺寫自己想講嘅野嗰陣可以跟個人喜好或者場合，自由咁揀鍾意嘅寫法。甚至有啲日本人會直接用拉丁字母寫「Anata ga daisuki」。同一道理，粵文都可以用拉丁字母或者漢字加粵字嚟寫。粵人大可以兩種書寫系統都教，然後畀人按自己喜好同場合揀用邊種寫法好。

## 例子
出名嘅粵語民歌「南海潮」嘅歌詞，用漢字同拉丁字母寫分別係：

### 漢字版
:紅霞滿灑粵天東破曉，
:蒸蒸日上序華章，
:紅棉紫荊又添千百朶，
:欣欣萬世象。
:我見江潮依然推起那舢板，
:卻是穿過玉宇瓊樓新靚景，
:我叫海潮波濤不要這洶湧，
:隔住一片萬里大洋歸心切。

### 拉丁字母版（數字表示[[聲調]]）
: Hung4 haa4 mun5 saa2 jyut6 tin1 dong1 po3 hiu2,
: Zing1 zing1 jat6 soeng5 zeoi6 waa4 zoeng1,
: Hung4 min4 zi2 ging1 jau6 tim1 cin1 baak3 do3,
: Jan1 jan1 maan6 sai3 zoeng6.
: Ngo5 gin3 gong1 ciu4 ji1 jin4 teoi1 hei2 naa5 saan1 baan2,
: Koek3 si6 cyun1 gwo3 juk6 jyu5 king4 lau4 san1 leng3 ging2,
: Ngo5 giu3 hoi2 ciu4 bo1 tou4 bat1 jiu3 ze5 hung1 jung2,
: Gaak3 zyu6 jat1 pin3 maan6 lei5 daai6 joeng4 gwai1 sam1 cit3.

## 參考

## 睇埋
* 粵語
* 粵語字
* 粵語注音
* 粵語諺文
* 粵切字
* 漢羅台文
* 書法字國語

## 出面網頁
* 粵語審音配詞字庫
李·克里斯達斯

（，；），全名叫**李奧·阿爾伯特·育錫夫·李·克里斯達斯**（），係比利時足球員，廉堡柯別達（今日嘅布利）人，司職中堅。

佢係比利時籍女網球員堅（）同艾基（）嘅亞爸。

克里斯達斯喺1983至1991年期間，曾40次代表比利時足球代表隊上陣，除咗1984年嘅歐洲國家盃，佢亦參與過1986及1990年兩屆世界盃決賽週，其中喺1990年嗰屆分組賽對烏拉圭時入過1球。另外，佢亦以隊長身份幫比利時球會梅赫倫贏過1987年嘅比利時盃、1988年嘅歐洲盃賽冠軍盃同歐洲超級盃、以及1989年度嘅比利時聯賽冠軍。個人榮譽方面，佢1989年當選比利時聯賽最佳球員。

佢喺1993年掛靴之後，轉做足球領隊，直到2008年因病退休。

2009年1月，克里斯達斯因肺癌喺苗恩－吉雷特洛達（）死咗，享年52歲。

## 參考
屏東縣

**屏東縣**係臺灣最南邊嘅縣，面積2775 km2，人口約莫87萬，下轄1市、3鎮、29鄉，縣治喺屏東市。面向南中國海，同菲律賓隔住條巴士海峽，地處熱帶地區，富有熱帶嘅風情，屏東原住民同菲律賓南島語系民族有深厚嘅血緣關係，兩地語言及傳統歌曲亦非常相似。現任民進黨主席蔡英文、現任民進黨祕書長蘇嘉全同埋前民進黨主席蘇貞昌都係屏東客家人。

屏東縣嘅最南端係鵝鑾鼻，亦係臺灣嘅最南端，嗰度有個鵝鑾鼻公園，裏度有個21.4米高嘅鵝鑾鼻燈塔同日治時期豎立嘅「台灣八景鵝鑾鼻」石碑。

## 出面網頁
*屏東縣政府
* 屏東縣議會
*
電負度

**電負度**係一個化學性質，即係某原子或者官能團吸引電子，將自己變成負離子嘅能力。一個原子嘅電負度係由佢嘅原子系數同埋價電子同核子嘅距離影響。電負度越高，個元素或者化合物就越易吸引電子。呢樣嘢係Linus Pauling喺1932年提出，佢可以用來預測其他化學性質。電負度唔可以直接度出嚟，一定要由其他原子或者分子嘅性質計出來。雖然唔同嘅計法可能會搞到個數有小小分別，但係由唔同計法嘅結果都可以睇得出，電負度係同元素表有啲關係。

電負度計出嚟，其實唔係一個原子嘅性質，係一個分子入面原子嘅性質，而一個自由嘅分子嘅性質應該係電離能同電子親合能。電負度會因為唔同嘅化學環境而轉變，但係就算唔同情況，電負度同原來個數都唔會差得遠。電負度嘅相反係**電正度**：用嚟度一個原子送電子嘅能力。

## 電負度元素表


元素週期表中各元素嘅電負性（鮑林標度）

## 點記法
* **F O N Cl Br I S C H**
** **F**(氟) > **O**(氧) > **N**(氮) ~ **Cl**(氯) > **Br**(溴) > **I**(碘) > **S**(硫) > **C**(碳) > **H**(氫)
*** 氫鍵 **:** **F** > **O** > **N**
*** 鹵素(除氟) **:** **Cl** > **Br** > **I**
*** **Sch**ool **:** **S** > **C** > **H**

## 參考
Elke Clijsters

**Elke Clijsters**（）係比利時前職業女網球員。佢喺Bilzen出世。

## 屋企
* 阿爸李·克里斯達斯 (1956年–2009年)
* 家姐克莉絲達絲 (1983年-)
* 佢2008年5月結婚，2009年生咗個仔，2010年11月再生個女

## 球員生涯
* 佢2004年因傷退休

## 威水史
* 單打最高排名：389（2003年9月15號）
* 雙打最高排名：244（2003年3月16號）

## 拎
*WTA | Players | Info | Elke Clijsters
史斯富

**史斯富**（**Vincenzo Daniele Scifo**，）係一位比利時足球員，司職中場，綽號 El Principe, Le Prince（王子），踢過國際米蘭、波爾多等豪門，而家退咗休唔踢波，轉咗教波。

史斯富祖籍意大利西西里，佢阿爸喺比利時礦場做礦工。

## 出面網頁
* 
* Enzo Scifo | National Football Teams
倉鼠

**倉鼠**係倉鼠科**倉鼠亞科**動物嘅總稱，有七屬十八種，主要分佈喺亞洲，少數分佈喺歐洲。

倉鼠食各種煮熟豆類、粟米同大多數堅果，平均得兩三年命。愛鼠協會

## 出面網頁
*National Hamster Council (UK)
*關於倉鼠嘅奇聞搞笑
李慧芝

**李慧芝**（，）係一位臺灣裔美國籍網球手。

## 球員生涯
李慧芝右手揸拍。

1993年，李慧芝試過高踞世界青少年排名嘅第3位。佢喺1995年1月5號投身職業網球。1997年開始代表中華台北參加比賽。

李慧芝成日同王思婷、印尼嘅Wynne Prakusya搭配雙打出賽。

李慧芝喺2006年宣布退休。

## 威水史
* 單打最高排名：79（1998年4月6號）
* 雙打最高排名：20（2003年2月17號）
* 2002年釜山亞運混雙金牌

## 拎
* Players | WTA Tennis English
* 李慧芝_体育明星_NIKE新浪竞技风暴_新浪网
英紅鎮

**英紅鎮**係廣東英德北部一個鎮，面積235.5平方公里，總人口三萬幾，其中非農業人口一萬五千人，歸僑一萬二千人。

## 英紅暴動
2009年5月23號晏晝，英紅鎮出咗單大規模群體抗暴事件。當局派出近兩千軍警鎮壓，現場警察見人就打，見人就捉。據英紅鎮歸國僑民話，傷亡數字無法統計，估計被捉同畀人打傷嘅僑民有四百人，有好多人失蹤，生死未卜。當局要求僑民投案自首，唔係就唔放人。嗰陣英紅鎮幾萬僑民人心惶惶，凡係男人都唔敢留喺屋企，重傷嘅就住喺醫院，當局又封鎖醫院，唔准家屬探視。當日武警瘋狂捉人、打人，僑民重畀人追殺到江邊，由於走投無路，好多人跳入北江逃走。幾日之後有好多屍體畀漁民撈起，現場一度畀軍警封鎖。

## 參攷

## 出面網頁
*http://www.youtube.com/watch?v=NpVH4yPYXkM
李慧珍

**李慧珍**（）係中國大陸歌手。

## 專輯
*《在等待》
*《狀態》
*《尋找李慧珍》
*《愛死了昨天》

## 生平
* 2004年因為病退出歌壇
* 2006年復出
* 2007年第一次喺北京星光現場舉行演唱會
* 2009年發行單曲《女人的情歌》
* 家下喺華誼兄弟旗下

類:中國女歌手
支支人

**支支人**（）係西坦桑尼亞嘅一個民族。喺1987年，支支人嘅人口估計有12,000人。
李慧娜

**李慧娜**（，），藝名「**拿拿淋**」或者「**拿拿林**」，女性，香港電台前助理監製同埋節目主持人。試過畀人告涉嫌用佢朋友名義呃電台撰稿費，表面證供成立。李慧娜原先喺香港電台嘅工作範圍就係要包括呢單案嘅資料搜集同埋撰稿。後來裁判官鑑於控方畀唔出足夠證據，所以裁定六項罪名全部唔成立。裁判官羅德泉又批評港台行政好混亂，冇可以正確反映事實嘅記錄，資料錯誤都重可以申請報酬，令人不解。

## 廣播節目
* 《海琪的天空》
* 《拖男帶女》
* 《輝遊記》
* 《創KaPo夫》

## 拎
* 香港電台網：拿拿淋（Vera Lee）簡介
* 拿拿淋所推出的書籍

## 攷
AdBlue

**AdBlue**（AUS32，英文解做Aqueous Urea Solution 32.5%）係一種柴油車用嘅廢氣消減物質，成份係含32.5%高純度尿素嘅水溶液，透過選擇性催化還原作用，將廢氣中嘅氮氧化物（NOx）還原成氮同埋氧，以減少空氣污染。
說文解字注

《**說文解字注**》係唐字一書，用來解釋許慎寫嘅《說文解字》。本書係大清時段玉裁用咗卅幾年寫嘅，有卅卷。

## 起源
《說文解字》係漢時寫，到清時經已過千七年，當中有遺失，亦有後人修改，而文句亦可能抄錯。古時篆字，到後來楷字，都有唔同。《說文解字》解釋太短，亦都唔係咁易曉。漢以後有大唐李陽冰竄改，大唐徐鉉、徐鍇整理。

段玉裁係戴震弟子，而戴震就將古韻分九類廿五部嘅人，所以段玉裁亦精於古音研究，分古音十七部。佢校正《說文解字》，按《說文解字》體例、同大宋以前著作引《說文解字》字句，逐條改正。《說文解字注》到至嘉慶十二年（一八零七年），用咗卅多年寫好。嘉慶二十年（一八一五年）五月，《說文解字注》全書刻成。

## 評
王念孫有話，自許慎之後，「千七百年來無此作矣」。

《說文解字注》有缺點，段玉裁太自信，勇於改篆字從己，又無充分證據。馮桂芬曾著有《說文解字段注考正》，王紹蘭亦著有《說文解字段注訂補》。史學家唐德剛，喺大學時期，曾指出《說文解字注》有錯，文中「縣」解釋為「縣者懸也，懸于郡也」，而唐認「縣者懸也。懸而未决或懸而未封」，而非「懸于郡者也」。

## 註

類:字典
劏房

**劏房**（分間樓宇單位，又叫**房中房**）係香港出租房嘅一種，多數喺唐樓或舊樓出現。即係業主或者二房東將一個普通住宅單位再分間成幾個細嘅獨立房，每個大概只有幾十平方呎，再以每間房每個月幾百至兩三千蚊租金租畀人住，吸引草根階層或者新來港人士租住，租客多數都係未等到公屋嘅家庭。

實施劏房租務管制嘅《業主與租客（綜合）條例》第IVA部已經喺2022年1月22日開始生效。差餉物業估價署負責條例嘅執行工作。政府經已委託非政府機構設立6支區域服務隊，協助差餉物業估價署（差估署）喺地區層面推廣新法例，提高公眾對新規管制度嘅認識同處理一般查詢等。政府亦都委託一間非政府機構，設立同管理「劏房」租務管制資訊平台 (網址: www.sdu-info.org.hk)，以分享劏房租務管制嘅資訊做宣傳同教育用途。

## 名
「劏」意思係劏開，好似「劏豬」、「劏雞」噉，劏完之後再將佢哋斬件，「劏房」即係將住宅單位分割成幾個更細部分嘅行為。

劏房未必係套房，因為套房係指一個可以住嘅房間或空間，通常都有獨立嘅廁所同浴室，劏房所有租戶要共用廁所同浴室。套房式劏房可以有獨立浴室，未必有獨立廚房。

## 安全問題
由於劏房多數都係未有向建築署申請改建，有啲甚至拆咗主力牆，或將地台升高，用來鋪設排水系統，令到樓宇嘅結構出現問題。由於單位內有多個房間，同屋住戶人數多過原本圖則預設，日常人流較多，通道會比較狹窄，容易出現消防等安全問題。

## 影響
由於過往政府曾經長期壓低房屋供應，造成房屋短缺而推高樓價同租金，唔少市民因為負擔唔起高昂嘅租金，被迫入住居住環境比較差嘅劏房，認為係造成佢哋對政府失去信心嘅原因。

## 相關事件
*2011年花園街排檔火燭
*馬頭圍道冧樓

## 睇埋
*板間房
*板套房
*套房

## 參考

類:房
黑枕麥雞

**黑枕麥雞**（*Vanellus armatus*）係非洲特有嘅雀，分布喺安哥拉、坦桑尼亞中部、肯雅中南部同埋南非（納米比亞西岸除外）。佢嘅土名係嚟自佢哋嗰種類似金屬嘅警告聲「tink, tink, tink」，好似用打鐵佬錘仔鐵咁嘅聲。

## 行為
佢哋主要喺春天繁殖。同其他水鳥住喺濕地度。主要食水生無脊椎動物。

## 養殖
香港動植物公園而家有養。

## 相

File:Vanellus armatus 2.jpg|喺肯雅路上築巢
File:Vanellus armatus egg.JPG|Same bird temporarily leaving nest, exposing the egg at lower left
File:Blacksmith Lapwing.jpg|In captivity, at the Milwaukee County Zoological Gardens
File:Vanellus_armatus01.jpg|In captivity
File:Vanellus armatus -near Lake Nakuru, Kenya-8.jpg|Kenya
File:Vanellus armatus -Ngorongoro Conservation Area, Tanzania -egg-8.jpg|Adult, nest, and egg in Tanzania


## 參考
*  Database entry includes justification for why this species is of least concern
# Maclean, G.L. 1984. *Roberts' Birds of Southern Africa*. Fifth edition 
# Sinclair I., Ryan P. 2003. *Birds of Africa south of the Sahara* 
# Ward, D. Underhill, L.G. Tree, A.J. *Blacksmith Plover*. In: *The atlas of southern African birds*. Vol. 1: Non-passerines
# Hockey P.A.R., Douie C. 1995. *Waders of southern Africa*
# Marchant J., Prater T., Hayman P. 1986. *Shorebirds: An identification guide.*

## 睇埋
*南非鳥類
沙維耶·瑪利斯

**瑪利斯**（）係比利時職業男網球手，喺比利時科特賴克出世。身高1.85米，體重83公斤。綽號係「The X-Man」。

## 屋企
* 阿哥Olivier係個律師 

## 球員生涯
瑪利斯係右手揸拍，1998年轉打職業賽。佢係唯一一個比利時男子網球員入過世界排名20名之內。

### 2010年
* 全年成績係22勝23負（硬地11勝16負、草地8勝3負、泥地3勝4負）
* 年終排名係所有比利時男子網球員入便最高嘅

## 威水史
* 單打最高排名：19（2002年8月12號）
* 雙打最高排名：28（2004年6月7號）
* 網球大滿貫最叻（男單）：
** 澳洲網球公開賽：第三輪（2003年） 
** 法國網球公開賽：第四圈（2002年、2004年）  
** 溫布頓網球公開賽：四強（2002年） 
** 美國網球公開賽：第四圈（2003年、2005年）

## 拎
* Tennis - ATP World Tour - Tennis Players – Xavier Malisse
乳糖消化不良

**乳糖消化不良**（），或稱**乳糖不耐症**（），係一種由於細路仔斷奶之後乳糖水解酶基因唔再表達而引起嘅一種消化不良。乳糖不耐症並唔係一種病。之不過，基因突變可以令到乳糖水解酶基因喺細路仔斷奶之後重可以繼續表達出乳糖水解酶嚟到分解乳糖 。亦即係講，大個咗消化唔到牛奶入邊嘅乳糖係一種正常嘅現象。正因為噉，乳糖不耐症英文又叫「Lactase non-persistence」。好多時，乳糖不耐症都會同先天性乳糖消化不良又或者細菌感染等外界因素引起嘅乳糖消化不良甚至牛奶過敏撈亂。

## 流行性

乳糖不耐症唔會傳染，不過就喺大人當中好普遍，差唔多有六成半嘅大人喺斷奶後，乳糖水解酶基因嘅表達能力有唔同程度嘅降低。之不過，乳糖不耐症喺唔同嘅民族或者人種當中出現嘅百分比有好大差異。有超過九成比嘅東亞人有乳糖不耐症，而喺一尐歐洲國家，得一成左右嘅人有乳糖不耐症。詳細睇下邊個地圖同表：

上邊數據嘅顯著性差異要睇樣本數。得乳糖不耐症嘅機會隨年齡嘅增加而增加。

## 症狀
乳糖不耐症嘅好多症狀都係同腸有喇唥嘅，飲咗有乳糖嘅飲品之後好快就會發作，大約係半粒鐘到兩粒鐘咁上下。攝入咗嘅乳糖越多就會越唔舒服，而佢哋攝入少少乳糖一般都唔會出事，具體情況因人而異。例如日本人雖然好多都有乳糖不耐症，但係大部份人飲咗200ml都冇事。幾乎冚嘭唥嘅病人都有肚痛同埋肚脹。其它嘅症狀就有放屁、嘔、反胃同埋肚痾，有時個肚仲會嘰哩咕嚕咁叫。

## 起因
乳糖不耐症係由乳糖水解酶基因嘅正常關閉所引起。至於呢個基因關閉嘅機理目前都未研究清楚。乳糖水解酶基因一關閉，小腸就會無咗乳糖水解脢嘅分泌。因為乳糖水解酶係用來將乳糖分解成葡萄糖同埋半乳糖嘅一種酶，無咗佢就無辦法消化乳糖。乳糖一直去到大腸嗰度都未經過分解，噉大腸度尐細菌就會將部分乳糖發酵成乳酸，同時產生二氧化碳、甲烷同埋氫氣，所以有乳糖不耐症嘅人飲牛奶會放屁。而嗰尐未經分解嘅乳糖同埋其它未畀大小腸吸收嘅分子喺腸度積聚，濃度好高，因此尐水就會由毛細血管扯晒入條腸度，噉就會肚屙喇。

## 發作時機
乳糖不耐症嘅發作通常好早，一般細路哥斷奶之後就會有消化唔到牛奶嘅現象。由兩到三歲開始，乳糖水解酶嘅表達數量就開始逐步降低，整個過程可能持續五到十年先至完成。因為噉，乳糖不耐症喺青少年同成年人入邊最普遍。

## 診斷同醫法
### 診斷
好多有乳糖不耐症嘅人都會根據飲食同埋症狀嘅關係嚟自我診斷，但係準確嘅診斷重係要靠科學嘅方法，下邊列出咗幾重經常用到嘅診斷方法：

*氫呼吸測試
**氫呼吸測試係一種唔使侵入人體嘅測試。前邊講過，因為腸入邊嘅細菌會將部分嘅乳糖發酵，然後產生氫氣，當氫氣畀條腸吸收咗之後，又會透過血液傳到去個肺嗰度，然之後透過氣體交換呼出去。因為噉，有乳糖不耐症嘅人透過呼吸呼出嚟嘅氣體含有嘅氫氣高過無乳糖不耐症嘅人好多。喺測試嗰陣，畀個病人飲一定量嘅高乳糖嘅飲料，過咗幾粒鐘之後再測下佢呼出嚟嘅氣體含有幾多氫氣，噉就可以得到結果咖喇。
*乳糖耐受性測試
**乳糖耐受性測試係指畀個病人飲一定量嘅高乳糖嘅飲料，然後喺一定時間（通常唔使好耐）之後測病人嘅血糖，如果乳糖已經消化咗，就會分解成葡萄糖同半乳糖，而葡萄糖吸收咗之後就會喺血液度反映出嚟，噉病人嘅血糖就會高咗好多。有乳糖不耐症嘅人喺呢個測試入邊，佢哋嘅血糖唔會有明顯升高。
*腸組織檢視
**腸組織檢視係指透過口腔內鏡喺十二指腸度攞些少組織出嚟，用一種叫「快速測試」嘅方法檢查組織入邊嘅乳糖水解酶活性。如果病人有乳糖不耐症，檢驗係查唔出有乳糖水解酶活性嘅。
*基因測試
**基因測試係一種比氫呼吸測試慳皮嘅測試，而且佢嘅誤陰性比率比氫呼吸測試低尐。基因測試嘅做法係同病人抽血驗DNA，因為乳糖不耐症係同基因有關嘅，所以由DNA序列可以睇到有無乳糖不耐症嘅基因型。
*糞便酸度測試
**呢個測試嘅原理係等病人飲有乳糖嘅飲料，如果病人可以消化乳糖嘅話，乳糖會喺佢嘅小腸度消化同吸收，唔係嘅話，乳糖會一直去到直腸嗰度，直腸入便嘅細菌同乳糖混合，會令到尐屎呈酸性。病人喺飲咗有乳糖嘅飲料之後屙嘅屎會攞去做檢查，如果結果出咗嚟係酸性就証明病人可能係乳糖消化不良。
**乳糖消化不良病人嘅屎pH值會細過5.5。

喺診斷嘅時候，為咗攞到比較準確嘅結果，通常會用到唔止一種方法。有乳糖消化不良嘅人做呢啲診斷嗰陣可能會引起好嚴重嘅肚痾，所以唔適合嬰幼兒使用。

### 醫法
乳糖不耐症到而家為止都未有最徹底嘅醫法，不過只要一戒咗有乳糖成份嘅飲食，相關嘅症狀就自然會無咗。之不過，牛奶入邊嘅鈣質係唔少得嘅，有乳糖不耐症嘅人可以飲市面上嘅唔含乳糖嘅牛奶，又或者透過其它嘅飲食嚟補充鈣質。至於直接食乳糖酵素嚟幫助消化嘅辦法而家已經好少用喇，因為市面上嘅唔含乳糖嘅牛奶已經解決咗呢個問題。上邊嘅內容只係用來參考，如果你懷疑自己有乳糖不耐症，最好搵醫生同營養師傾下。

## [[預後]]
雖然免咗含有乳糖嘅飲食能夠緩解所有由乳糖不耐症引起嘅症狀。之不過，飲少咗牛奶可能會引起缺鈣，因為牛奶係鈣質嘅主要來源。鈣係維持生命唔少得嘅一樣嘢，因為鈣牽涉到神經傳遞素嘅釋放，肌肉嘅收縮，重有骨嘅結構。如果血入邊嘅鈣濃度低過正常水平，人體就會喺骨度扯鈣嚟維持正常水平。噉樣就會提高斷骨嘅風險。

## 分子層面
### 染色體
乳糖水解酶基因係用來編碼乳糖水解酶蛋白嘅基因，佢嘅位置喺第二號人類染色體嘅長臂（q）入邊嘅第廿一號區域。呢個位置可以用「2q21」嚟表示。亦可以睇下邊個圖：

第二號人類染色體係人類廿三對染色體入邊嘅一對。佢嘅大細係243，189，373（243Mb），入邊有3065個基因，編碼1，229種蛋白質。

### 蛋白質

同乳糖不耐症有關嘅蛋白質係乳糖水解酶，佢又叫做「乳糖酵素」。喺乳糖水解酶嘅催化作用底下，乳糖分解成葡萄糖同埋半乳糖，呢個化學反應可以用下邊個圖嚟表示：

### 突變
*乳糖水解酶基因嘅突變會搞到乳糖水解酶蛋白失效，噉就會引起新出世嬰孩嘅先天性乳糖消化不良。之不過，呢度講嘅乳糖不耐症同先天性乳糖消化不良係兩碼事嚟。前邊講咗，基因突變可以令到乳糖水解酶基因係細路仔斷奶之後重可以繼續表達出乳糖水解酶嚟到分解乳糖。呢個突變嘅基因唔係乳糖水解酶基因本身，而係乳糖水解酶基因上游隔離嘅一個叫「MCM6」嘅基因嘅一個內含子發生嘅突變。呢種變異喺歐洲出現。MCM6基因嘅C/T 13910突變係斷奶之後重可以繼續表達出乳糖水解酶嘅主要原因。喺呢度，「C/T」即係由胸腺嘧啶（T）變成胞嘧啶（C），而「13910」表示呢個突變嘅位置喺乳糖水解酶基因上游13.9kb嘅位置。之不過，乳糖水解酶基因係點樣關閉嘅，就重未研究清楚。

*另外，科學家發現東非嘅肯尼亞同埋坦桑尼亞人喺三千幾年前獨立噉出現咗另外一種變異，呢種變異同樣可以令到成年人可以消化乳糖。

## 參攷
中華民國建國一百年基金會

**財團法人中華民國建國一百年基金會**係負責2011年雙十慶典嘅機構，馬英九響2009年雙十節創辦；會長係蕭萬長。
鐮刀

**鐮刀**係一種用來耕田嘅架生，佢嘅刀刃係弧形嘅，主要用來割禾同埋切草。

## 文化
喺共產主義社會入面，鐮刀代表農民，會夾埋代表工人嘅鎚仔，一齊做共產主義嘅標誌。
乳醣

**乳醣**（粵拼：jyu⁵ tong⁴）（英文：Lactose），又寫**乳糖**，係醣一種，雙醣一種，見於奶入便。乳醣分子，係葡萄醣同埋半乳醣兩隻單醣化合而成。人體入便，可以畀乳糖水解酶分解成兩種單糖。奶中乳醣重量，佔百分之二到八，唔同物種會有差異。乳醣嘅分子式係C12H22O11。

## 睇埋
*乳糖消化不良
海菲爾

**海菲爾**（英文：Highfill）係美國阿肯色州本頓縣嘅一個鎮，根據2000年美國人口普查，呢個鎮人口379人。呢度喺阿肯色西北地區機場所在地，服務成個阿肯色州西北地區。
領地

喺國際政治領域，**領地**係指一個唔自主嘅，畀另外一個政府管轄緊嘅地理區域，可以包括水上、地上同埋空中。因為最近美國互聯網成日畀中國帶頭嘅外國黑客入侵，美國將互聯網列為咗國家領地。

## 參考
貓紙

**貓紙**係考試攞嚟偷睇嘅紙仔。

特徵：細張、濃縮內容、方便隱藏。常用於考試作弊或表演提詞，但實際用途唔一定犯法，例如演講時用嘅備忘紙仔都可以叫貓紙。

## 睇埋

* 出貓
百花冢

**百花冢**（）係中國廣東廣州嘅墓葬，亦係張喬嘅墓，位置喺白雲區梅花園一帶。

大明末年張喬十九歲就香消玉隕，嗰時百幾位羊城文人墨客送葬，人手執朵鮮花到墓嗰邊。因為百花環墓，所以叫「百花塚」。而張喬同番禺名士彭孟陽有段好靚嘅愛情，後人嗌佢做廣州版嘅梁祝。

斗轉星移，年湮代遠，一抔黃土掩風流。而家就算廣州本地好少人知百花古冢。

## 攷
* 廣州日報：百花冢僅剩一塊大石 將成爛工地？

類:廣州嘅墳場
類:廣州市白雲區
無線電遙控

**無線電遙控**（，簡寫：R/C或者RC）係指利用無線電訊號嚟控制一部設備。工業、軍事同埋科學研究機構都有用到無線電遙控。日常生活入面，最常見嘅無線電遙控設備就係玩具遙控車。
沸點

**沸點**係指當一種液態物質又或者液態元素嘅蒸氣氣壓等於環境氣壓嗰陣嘅溫度
。

## 參考
法國網球公開賽

**法國網球公開賽**係每年5月至6月喺法國巴黎舉辦嘅網球比賽，佢係四個大滿貫系列賽之一，亦係全年入面第二個，喺澳洲網球公開賽之後。呢個比賽喺沙地（紅土地）打，另外如果打到第五鋪要決勝嘅時候，係冇搶七，會無限刁時去到其中一個人領先對手兩分。

## 史
**法國網球公開賽**嚮1891年開始舉行，開頭佢只係法國內部嘅比賽。1897年，有埋女子組。1925年，呢項比賽開始開放畀其他國家嘅人參加，變成國際賽。1927年，Roland Garros場地開放，至今仍然係法國網球公開賽舉辦嘅地方。由1945年至1947年，法國網球公開賽喺溫布頓網球公開賽之後搞，成為嗰時全年嘅第三個大滿貫系列賽。1968年，法網做咗第一個同時畀職業同業餘網球手參加嘅大滿貫。2007年，男子組同女子組第一次有相同嘅獎金。
2010年，法網話佢哋可能會為咗繼續發展，會唔再以Roland Garros做主場。2011年，李娜贏咗法網，成為亞州第一個攞到大滿貫單打冠軍嘅球手。

## 獎金
自從2007年，男女子比賽獎金一樣。喺2011年，總共有€16807400獎金。

## 參考
哥斯男爵國

**哥斯男爵國**（又叫**寇斯王國**，）係一個2001年成立嘅蚊型國家，建立係源於國王約翰一世自稱係擁有法國諾曼底卡佩（Carbet）家族血統嘅第37代男爵，而發表主權恢復宣言。哥斯男爵國宣稱擁有嘅領地包括英國史樂郡同法國嘅Pays de Caux，以約翰一世位於多倫多嘅住宅為大使館，並聲稱喺嗰笪地進行統治。個王國有經營屬於自己嘅BBC電視台，但收睇範圍只限大使館。

哥斯男爵國自稱係「世界上延續到而家最古老嘅封建國家」，目前已經同其他五個蚊型國家建交。

## 拎
*哥斯男爵國官方網站
猩紅熱

**猩紅熱**（）係一種由甲型鏈球菌引起嘅急性傳染病。症狀包括喉嚨痛、發燒、頭痛、淋巴腫脹以及特殊型態嘅紅疹。
凌志

**凌志**（，）係豐田旗下嘅汽車牌子，中國大陸叫**雷克薩斯**。

## 歷史
早喺1980年代，豐田就已經研究推出一個豪華房車品牌，去打入美國市場。佢哋喺1985年到美國，特登走到豪宅區研究下啲人生活習慣。佢哋得出結論，話需要有一個新嘅豪華旗艦車款，有自己獨立品牌同埋銷售渠道。

1989年推出咗凌志LS400。佢哋第一個打入嘅市場就係美國，跟住打入埋英國、加拿大同埋澳洲。到1991年，兩年間已經賣咗超過70000部。

凌志車型初時喺日本以豐田Celsor、Aristo、Windom等名義發售，直到2005年，豐田將凌志品牌引進日本國內。

## 出面網頁

* Official website (Japan) 
* Official website (International)  
*
硫酸

**硫酸**係一個強無機酸，分子式係H2SO4。佢嘅鹽係硫酸鹽。無論幾濃，硫酸都可以溶於水。

硫酸有好多用途，亦都係製造好多化學品所需嘅原料，例如整車用鉛酸電池、處理礦物、整肥料、煉油、污水處理同一啲化學合成都要用到。

## 整法
整硫酸有幾種方法，最常用係鉛室法同接觸法，呢兩個方法都要提煉二氧化硫。

首先，會用克勞斯法或者弗拉施法提取硫，再喺空氣入面燒，變成二氧化硫。另一個提煉二氧化硫嘅方法就係用硫化氫。
: S (s) +  (g) →  (g)
: 2  + 3  → 2  + 2  (−518&nbsp;kJ/mol)

### 鉛室法
呢個方法用一氧化氮、二氧化氮做催化劑，係較為古老整硫酸嘅方法。而家工業都好少用呢個方法，改用接觸法。

二氧化硫喺水汽、空氣、一氧化氮同二氧化氮共存之下反應，可以整到70%濃度嘅硫酸，反應如下：

*2NO (g) + O2 (g) → 2NO2 (g)

*SO2 (g) + NO2 (g) → SO3 + NO (g)

*SO3 (g) + H2O (l) → H2SO4 (g)

因為硫酸嘅純度較低，除去唔到一氧化氮同二氧化氮，又

*NO + NO2 + H2O → 2HNO2

*3NO2 + H2O → 2HNO3 + NO

所以會有HNO<sub>2</sub>同HNO<sub>3</sub>。

### 接觸法
接觸法係今時今日工業整硫酸嘅方法，有四步：首先係高溫燒硫化礦或者硫磺，產生二氧化硫；二氧化硫同氧氣喺高溫之下會合成三氧化硫；用濃硫酸吸三氧化硫，產生發煙硫酸；最後用水稀釋發煙硫酸，得到硫酸成品。

喺常壓同攝氏450度之下，將二氧化硫同空氣通過催化劑五氧化二釩（V2O5），整出三氧化硫。

:\ 2 SO_{2(g)}+O_{2(g)}\rightleftharpoons 2 SO_{3(g)} ；　\ \Delta H=-196 \ kJ/mol

二氧化硫同氧嘅反應係一個可逆反應。

喺吸收塔入面，三氧化硫會溶喺98%硫酸，形成發煙硫酸。

:\ SO_{3(g)}+H_2SO_{4(l)}\rightarrow H_2S_2O_{7(l)}

發煙硫酸經適量嘅水稀釋後，就會形成98%硫酸，並冷卻同儲存。

:\ H_2S_2O_{7(l)}+H_2O_{(l)}\rightarrow 2H_2SO_{4(l)}

三氧化硫同水嘅反應非常劇烈，如果直接溶喺水到，就會釋放大量熱能，形成硫酸霧，阻礙溶解過程，而且難以收集。另外，三氧化硫喺硫酸入面嘅溶解度比水高，所以硫酸製造廠唔會將三氧化硫直接溶入水。

:\ SO_{3(g)}+H_2O_{(l)}\rightarrow H_2SO_{4(aq)} ；　\ \Delta H=-132 \ kJ/mol

喺反應過程入面，五氧化二釩做咗一個中間物嘅角色：
:\ V_2O_{5(s)}+SO_{2(g)}\rightarrow 2 VO_{2(s)}+SO_{3(g)}
:\ 4 VO_{2(s)}+O_{2(g)}\rightarrow 2 V_2O_{5(s)}
:\ 2 SO_{2(g)}+O_{2(g)}\rightleftharpoons 2 SO_{3(g)}

## 物理特性
### 硫酸級數
雖然可以整到99%硫酸，不過跟住佢會出SO₃，然後濃度就變成98.3%。98%嘅濃度係更加安全，而且呢個濃度係「濃硫酸」嘅常見狀態。唔同濃度係有唔同用途，常見嘅就有：

## 化學特性
### 同水反應
硫酸同水嘅混合係一個好強嘅放熱過程。一定要將硫酸倒入水而唔係將水倒入硫酸。因為呢個方法可以防止喺一下子放出勁多熱力。呢個化學反應最好嘅解釋係因為出咗水合氫離子：

:  +  →  + HSO4− &nbsp;&nbsp;  K1 = 2.4 x 106  &nbsp; （強酸）

: HSO4− +  →  + SO42− &nbsp;&nbsp;&nbsp; K2 = 1.0 x 10-2 &nbsp; 

HSO4-係*硫酸氫根*，而SO42-係*硫酸根*。K1同K2都係酸度系數。因為呢個反應喺熱力學入面係有利，所以硫酸係一個好好嘅吸水劑，於是佢畀人用嚟整好多生果乾。

### 其他化學反應
作為一個強酸，硫酸同鹼或者鹼性氧化物產生化學作用出好多相應嘅硫酸鹽。就好似硫酸銅，好多時用嚟電鍍同埋做抗真菌劑，係要用硫酸嚟整：

: CuO (s) +  (aq) →  (aq) +  (l)

硫酸亦都可以用嚟整弱酸。例如佢可以同醋酸鈉反應，換番醋酸出嚟，變成硫酸氫鈉：

: +  →  + 

而佢同硝酸鉀亦都可以產生複分解反應，整硝酸同埋硫酸氫鉀。濃硫酸亦都可以同氯化鈉產生化學作用，變成氣體氯化氫同亞硫酸氫鈉：

:NaCl + H2SO4 → NaHSO4 + HCl

濃硫酸又可以將糖脫水，變成一嚿碳。硫酸係冇參與呢個化學反應，佢只係分解咗糖，呢個反應會放熱能同埋會出水蒸氣：

:C12H22O11 → 12C + 11H2O

當佢同硝酸直接倒埋一齊，佢同時有酸同埋脫水劑嘅特性，產生硝離子。化學家就用以上特性，用渠做親電芳香取代反應入面硝化反應嘅催化劑。機理如下：
:

### 同金屬反應
硫酸會同大部分金屬起置換反應，產生氫氣同埋硫酸鹽。硫酸可以直接同鐵、鋁、鋅、錳、鎂同鎳反應，而熱或者濃硫酸可以同錫、銅反應。但係鉛同鎢就有阻力。不過同錫嘅化應係會產生二氧化硫而唔係氫。凍嘅濃硫酸會令鐵同鋅鈍化，所以可以用佢哋造嘅容器嚟裝濃硫酸。

: Fe (s) +  (aq) →   (g) +  (aq)

: Sn (s) + 2  (aq) →   (aq) + 2  (l) +  (g)

## 危險性

硫酸屬強酸嘅一種，同帶腐蝕性嘅強酸或強鹼一樣，佢識得同蛋白質、脂肪發生酰胺水解作用同埋酯水解作用而達到分解生物組織，造成化學性燒傷。因為佢重識得放出大量熱能，所以亦會造成二級燒傷。一唔小心入眼嘅會導致永久性失明。一唔小心食咗佢，亦會令內臟造成傷害兼冇得醫返轉頭嗰隻。另外，佢啲腐蝕性亦可以整爛好多張紙都得，亦識得將普通嘅糖變成大嚿炭。由於佢有好犀利嘅氧化性，所以佢亦好易同大量金屬產生氧化還原反應。

## 參考

類:腐蝕性物品
凌雲會

係日本民主黨嘅一個政策小組，核心人物有前原誠司、仙谷由人同枝野幸男，喺2002年創立。
李娜

**李娜**可以係：

;人物
* 李娜 (網球手)：網球運動員
* 李娜 (跳水運動員)：跳水運動員
* 李娜 (劍擊運動員)：劍擊運動員
* 李娜 (歌手)：本名牛志紅，河南歌手，1997年出家，法號「昌聖」
* 李娜 (陝西歌手)：曾經喺中國夢想秀節目入面出咗名，俾人話咗係「最靚癌症女仔」

;電影
* 李娜 (電影)，2019年陳可辛執導嘅傳記類電影
凌雲志

**凌雲志**係一個中國畫則師，江蘇南京人。1928年5月，佢曾經為咗講服啲老細喺廬山起棟東方式嘅別墅而切斷自己條㞗。個舉動終於打動咗班老細，因此廬山先有東方式嘅別墅。
## 參攷
澳門之戰

**澳門之戰**係中國一戰，喺大明境內，荷蘭同佛朗機之戰，佛朗機卽係後尾叫嘅葡萄牙。此戰係葡荷戰爭入便，喺遠東爭地盤嘅其中一仗。事緣佛朗機人得大明批准，租借澳門定居，同大明貿易，而荷蘭就想取而代之。喺大明天啟二年，卽係一六二二年六月，由荷蘭提督Cornelis Reyerszoon率領荷蘭水師，入侵澳門，而城內嘅佛朗機人就憑城防守抵抗。澳門佛朗機人戰勝荷蘭，荷蘭就打消佔領澳門嘅念頭，轉而進佔臺灣做據點，是爲紅毛城。

## 記念

為咗記呢場仗，葡萄牙人喺1871年喺打贏荷蘭人嘅地方起碑留念，該大理石碑命名做「戰勝荷蘭紀念碑」，公園都因為咁命名做得勝花園。葡萄牙人又將每年6月24號定做「澳門城市日」，又訂做公眾假期嚟慶祝。

類:葡萄牙史
類:荷蘭史
杜圖

**杜圖**（**Desmond Mpilo Tutu**，）係南非急當嘅聖公會前任大主教，又係南非聖公會第一位非裔大主教。佢自1980年代開始致力於廢除種族隔離政策，係1984年諾貝爾和平獎得獎者。

## 拎
* BBC：杜圖個人簡歷
* The Desmond Tutu Peace Centre
* Nobel e-Museum Desmond Tutu biography
* Bruderhof Peacemakers Guide profile on Desmond Tutu
* Nobel lecture, 1984年12月11號
* Desmond Tutu's speech on Citizenship in Post-Conflict Societies at King's, January 23 2004
International Physicians for the Prevention of Nuclear War

**International Physicians for the Prevention of Nuclear War**（縮寫**IPPNW**）係一個由六十幾個國醫療機構組成嘅國際組織。IPPNW致力於研究防止發生核戰，鼓勵銷毀所有核武。1980年代中期，IPPNW約莫有145,000位成員，到1990年代早期約莫有200,000位成員。組織總部喺美國麻薩諸塞州劍橋。

IPPNW喺1980年12月成立，創立人係哈佛公共健康學院心臟病學家Bernard Lown醫生同埋蘇聯心臟病學院嘅Evgueni Chazov醫生。佢哋正係對核戰嘅醫療同環境嘅危險發佈咗《medical warning to humanity》。組織有出書，又有喺專業期刊同大眾媒體發表文章。IPPNW喺1984年攞到聯合國教科文組織和平教育獎，喺1985年攞到諾貝爾和平獎。

## 拎
*IPPNW官方網站
*諾貝爾官方網站IPPNW史介紹
豬紅

**豬紅**係指豬嘅紅，即係凝結咗嘅豬血。喺粵菜入面，豬紅通常會同韮菜、白蘿蔔一齊煮，又可以煲豬紅粥。
奧斯頓·張伯倫

**奧斯頓·張伯倫**爵士（；），全名係**奧斯頓·祖些夫·張伯倫**（），係英國政治人，1925年攞諾貝爾和平獎。

## 出面網頁

* 
* 諾貝爾官方網站關於Austen Chamberlain介紹

類:英國外交大臣
SBS

**SBS**可以係：
*銀紫荊星章
*SBS (韓國)‎，韓國電視臺
*SBS (澳洲)‎，澳洲電視臺
2009年Maguindanao屠殺

**2009年Maguindanao屠殺**2009年11月23號朝早喺菲律賓Maguindanao省Ampatuan鎮發生。案發時，遇害者正喺度幫現任Buluan鎮副鎮長Esmael Mangudadatu遞交參選Maguindanao省省長嘅表格。Esmael Mangudadatu嘅競選對手係現任省長老Ampatuan個仔細Ampatuan。Esmael Mangudadatu嘅老婆、親屬、支持者、三個女律師、助選員、幾十位記者喺呢場屠殺中遇難。

1992年開始計殉職記者數目嘅保護記者委員會發表聲明，指呢場屠殺係最多記者畀人殺咗嘅一日，至少34個記者證實無命。

## 參考資料
集友銀行

**集友銀行有限公司**（）係一間香港註冊嘅持牌銀行，註冊地址喺香港中環德輔道中78號集友銀行大廈，銀行董事會主席係岳毅。

## 歷史
集友銀行喺1947年7月15號由陳嘉庚等人創辦，註冊開業地喺香港，係香港第39間領有牌照嘅銀行。成立集友銀行係為咗解決集美大學經費短缺嘅困境，成立資金係十萬港元，從中得到股息同紅利，令集美大學有一個長期而且穩定嘅經費來源。1952年，集友銀行做咗外匯銀行公會同埋香港銀行票據交換所成員，喺1959年成為外匯授權銀行。集友銀行除咗喺香港有24間分行（2010年數字，包括7間喺香港島、8間喺新界、9間喺九龍）之外，喺中國大陸福州市五四路，同埋廈門市廈禾路都各有一間分行，喺廈門集美區有一間支行。

截至1997年，集友銀行嘅資產總值喺世界各銀行入便排第603名；資本排名世界第560位，亞洲第185位。2000年底英國銀行家雜誌根據世界1000大銀行資本排名，集友銀行名列世界第465位。

集友銀行原本係中銀集團成員。2001年10月，中銀集團重組架構，集友銀行歸納成為中銀香港嘅子公司。因為中銀香港只係揸住集友銀行70.49%股權，其餘嘅由集美大學持有，所以佢嘅品牌可以保留，冇併入中銀香港。不過，集友銀行嘅運作可以話係完全依賴中國銀行。

2017年3月27號，雙方聯合公佈，有關集友銀行股權轉讓嘅所有工作全部順利完成，集友即日起成為廈門國際銀行旗下公司。

## 參考

## 出面網頁

* 集友銀行官方網址
科利爾兄弟

**科利爾兄弟**係一對美國嘅親兄弟，佢哋出晒名係因為佢哋有收藏垃圾嘅怪癖，並且最終因為收藏垃圾而畀啲垃圾害死咗。

## References
自行

**自行**（英文Proper motion），又叫**自動**、**固有運動**或者**正動**，係天文現象，指天球上，恆星之類嘅位置，相對於周圍星體，年年向一方移行運動。

所謂自行，係指恆星自身嘅運動。但係地球上睇出來嘅，都唔完全由星自己嘅運動。皆因太陽系都會郁。而遠處嘅星，由於光速有限，根本度唔到佢家下自行嘅速度，只可話古時發光一刻，星嘅自行速度。

一七一八年，哈雷氏發明赤經、赤緯，度恆星位置。但後人發現，星嘅位置同家下唔同。原因除咗歳差、章行差、章動等，自行都其中之一。

## 註
中銀香港 (控股)

**中國銀行（香港）控股有限公司**（**BOCHK Holdings**，，，美國預託證券（ADR）：BHKLY）係喺香港交易所上市嘅一間控股公司，2002年7月招股上市，恆生指數成份股之一，全資擁有香港商業銀行集團中國銀行（香港）有限公司，重擁有中銀人壽嘅51%股權同埋中銀旅遊嘅100%股權。

## 重組同上市
香港嘅中資銀行，本來係喺中國銀行概念領導之下各自為政，有「中銀十三行」之稱。1998年4月14號交通銀行香港分行脫離中銀集團。1999年，中銀集團開始重組銀行業務，準備公開配股上市。除咗集友銀行之外其他行嘅所有小股東嘅股份，都俾中國銀行買晒。2001年10月，屬下十間重組合併成「中國銀行（香港）有限公司」，集友銀行同埋南洋商業銀行並冇併入中銀香港：

# 中國銀行（香港分行）
# 廣東省銀行
# 新華銀行
# 中南銀行
# 金城銀行
# 國華商業銀行
# 浙江興業銀行
# 鹽業銀行
# 華僑商業銀行
# 寶生銀行

最後公司喺2002年7月以「中銀香港（控股）」嘅名義喺香港交易所掛牌上市。

## 關連公司
* 中國銀行（港交所：3988）
* 中銀香港
* 中銀人壽
* 中銀旅遊

## 拎
* 中銀香港（控股）有限公司 
* 《中國銀行（香港）有限公司（合併）條例草案》 
* 香港法例 第1167章 中國銀行(香港)有限公司(合併)條例
聯合道

**聯合道**（；）係香港一馬路，喺九龍，駁通九龍仔同九龍城，中間經樂富。條路由窩打老道近歌和老街交界、浸會醫院以南，一直去到九龍城太子道西322號為止，全長一千八百米。聯合道窩打老道到竹園道一段，三綫雙程行車，中間有分隔，其餘就只係單線或者雙線雙程行車。

聯合道九龍東軍營段最多車，人車都會經過呢段聯合道。好多人由香港浸會大學往來九龍塘站。近延文禮士道以前有寮屋區，做過私人片場。對面座落一坐侯王廟。而民生書院對面有一墳場，而九龍城段可以話係九龍城市中心同住宅區嘅分界。

其中由竹園道去到東頭邨道一段，係黃大仙區同九龍城區邊界，而聯合道西面嘅樂富邨，就歸黃大仙區。

## 爆水渠
二零零六年十一月，聯合道近窩打老道爆水渠，要封晒東行線，車要改用禧福道入聯福道再返回聯合道。呢單意外搞到九龍塘、九龍仔交通混亂，歌和老街、多實街、德雲道等馬路排晒車龍，到夜晚先至好轉。

## 交匯道路
按門牌號碼，順序列出：
* 界限街 / 太子道西
* 衙前圍道
* 賈炳達道
* 東寶庭道
* 東頭村道
* 延文禮士道
* 樂富邨屋邨通道
* 杏林街同佢嘅輔助道路
* 橫頭磡東道
* 富安街
* 竹園道 / 廣播道
* 聯福道
* 金城道 / 金城道（單程路）
* 九龍東軍營通道
* 窩打老道

## 沿線建築物

* 嘉諾撒聖家學校 （聯合道102號）
* 九龍寨城公園 （聯合道 / 東頭村道交界東南面）
* 九龍城侯王廟及美東邨 （聯合道 / 東頭村道交界東北面）
* 何家園石屋 （聯合道 / 東頭村道交界西北面）
* 香港兆基創意書院 （聯合道135號）
* 香港華人基督教聯會大樓 （聯合道140號）
* 藝術與科技教育中心 （聯合道145號）
* 樂富廣場 （聯合道100號）
* 橫頭磡賽馬會診所 （聯合道200號）
* 聯合道公園 （聯合道 / 富安街交界以西）
* 九龍國際浸信會 （聯合道300號）
* 九龍東軍營 （聯合道 / 金城道交界以南）

## 途經嘅公共交通

交通路線一覽

;巴士



## 參攷
李文楷

**李文楷**（）係黃花崗七十二烈士入面唯一一個冇喺黃花崗起義嗰陣時陣亡嘅。

李文楷祖籍廣東清遠，早年跟住阿叔喺廣州經商，後來家道中落，從事印刷業。1909年去到星加坡喺《晨報》做印刷工。1911年黃興等人喺香港成立咗廣州起義「統籌部」。李文楷喺3月11號到咗廣州之後，被編入起義入面主攻總督署嘅第一路，但係之後李文楷因為得咗重病畀人送咗去香港醫，由於內奸告密，黃興冇辦法唔臨時改變計劃，提前喺廣州發動起義。當時，李文楷重喺香港。

1959年，李文楷喺山西萬榮縣死，享年78歲。

## 攷
* 黄花岗72烈士1人未阵亡 “烈士”李文楷活了78 
* 黃花崗72烈士1人未陣亡 “烈士”李文楷活了78
八號烈風或暴風信號

**八號烈風或暴風信號**（），亦有人叫**八號波**或者**八號風球**，係香港嘅熱帶氣旋警告信號。佢有四個方向，分別係東北、東南、西南同埋西北。上一級嘅信號係九號烈風或暴風風力增強信號，落一級係三號強風信號。

## 意思
八號烈風或暴風信號，意思係香港近海平面而家或者預計會普遍受烈風或暴風由信號所示方向吹襲，持續風速達每小時63至117公里，陣風更可能超過每小時180公里，而且風勢可能持續。

## 歷史
由1884年開始，香港天文台已經懸掛鼓形、倒三角形、圓形及三角形信號警告居民烈風將會吹襲香港，呢個就係而家八號烈風或暴風信號嘅前身。1917年，開始改用2號至5號信號，2號至5號分別代表烈風將會由北、南、東或西四個方向吹襲香港。1931年，改為以5號至8號分別代表來自西北、西南、東北或東南四個方向吹襲香港嘅烈風。為咗唔好令到公眾混淆，由1973年1月1號開始，5號至8號風球分別由8號西北、8號西南、8號東北及8號東南四個信號代替，直到而家 。

喺2007年開始，發八號由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢。只要多過一半測風站錄得或預料錄得嘅風速有烈風程度，而且風勢可能持續，就會發出相應嘅熱帶氣旋警告信號。

## 發出嘅記錄

## 八號之最
### 最早八號
颱風利奧，喺1999年5月2號13:30發出，嚮1999年5月2號17:30改發三號強風信號。

### 最遲八號
歷來最遲發出嘅八號信號係1939年己卯年颱風，喺11月23號16點25分至19點15分懸掛。二戰後最遲則係2024年嘅颱風桃芝，喺11月13號23點10分至11月14號10點20分懸掛。

### 最長八號
颱風瑪麗，喺1960年6月6號21:40懸掛八號東北烈風或暴風信號，1960年6月8號09:15懸掛八號東南烈風或暴風信號，1960年6月9號01:07懸掛九號烈風或暴風增強信號，03:30改掛十號颶風信號，12:40改掛八號西南烈風或暴風信號，最後16:30取消。於改掛九號烈風或暴風增強信號前，無間斷連續發咗五十一個鐘頭二十七分鐘八號。

### 最遠八號
*用發出嗰陣計同埋最接近香港距離計係2021年熱帶風暴獅子山，最接近香港距離為**500公里**。
*用取消嗰陣計係2021年熱帶風暴獅子山，由八號東南信號改發三號信號嗰陣離香港成**660公里**。

## 方向

## 參考
秦郡縣

**秦國**分地而治，行郡縣制爲主，歴代都增置唔同郡縣。司馬遷寫《史記》，裏面《始皇本紀》之中，載始皇廿六年，跟廷尉李斯建議，分天下卅六郡。之後南征北討，立更多郡縣。由於《史記》記秦國，無地理志，所以郡縣多寡、何時廢置、都眾說紛芸，未有一致結論。尤其係《史記》講邊卅六郡，亦有好大爭議。班固寫嘅《漢書》，係秦郡縣考證嘅藍本。

秦國京城咸陽、同埋附近嘅關中，係歸內史直管。而之外地方，就設郡。郡有郡守，主民政，又有郡尉，主軍事，又有郡監，主監察。郡守之下，又有郡丞，係郡守副手。秦未直管嘅閩中郡，由地方君長代管。

郡之下就分縣。學者後曉榮，考證有七百五十六縣。

里耶古城考古，秦有洞庭郡。黔中郡亦有爭議。另外秦漢簡，亦係考證來源。曾經有秦漢竹簡二千零九十八支，由中國海外緊急搶救返來。二零零八年，岳麓書院由呢啲簡中，搵到未知兩郡，一叫州陵郡，一叫清河郡。喺搶救中，有一支秦簡，刻有「丙辰朔己卯南郡假守賈報州陵郡」而「州陵守」、「州陵叚守」，至少出現三次。而岳麓書院副院長陳松長，重介紹到另外一支秦簡，清晰寫有「清河叚守」，推測「清河都係郡名。」 

## 郡
下表暫依五十四郡說列出秦郡。其他郡名列入「待考」之下。

## 縣

## 注

## 出面網頁
*秦始皇三十六郡新考（上） （下）
中華人民共和國政府

**中華人民共和國政府**，係中華人民共和國中央行政機關，夾埋受佢控制嘅各級政府機構嘅總稱，1949年10月1號成立，由中國共產黨領導。

全國人民代表大會理論上相當於其他國家嘅國會，係框架度所謂最高嘅權力機關。國務院係中央政府框架度所謂最高嘅行政機關，又叫「中央人民政府」，相當於其他國家嘅內閣。政府阿頭係國務院總理，有權行使中央人民政府嘅主要職責，向全國人大直接負責。

而成個框架實際係受中國共產黨嘅權力控制著，中共中央同中共中央政治局係有著國家入邊最高嘅中央權力，將政黨意志透過上述權力機關，轉變為國家嘅法律、政策同方針。中共中央總書記係最高領導人。

## 中央國家機構
中華人民共和國嘅政體係人民代表大會制度。 中華人民共和國憲法名義上規定，中華人民共和國嘅一切權力屬於人民，人民行使國家權力嘅機關係全國人民代表大會同埋地方各級人民代表大會。全國人民代表大會同埋地方各級人民代表大會都由民主選舉產生，對人民負責，受人民監督。

同現今主流國際社會主要採用嘅三權分立制度不同，中華人民共和國採用議行合一制度。全國人大同佢嘅常委會係國家權力機關，國務院係佢嘅執行機關。

## 批評同爭議

### 對外黑客攻擊

有唔少國家嘅政府，都有指控中國政府，話佢哋對外國嘅公司、大學同政府機構，盜取知識產權同機密商業信息，包括傳染病研究等等，以圖令中國繞過漫長同耗費資源巨大嘅研發過程。有啲政府甚至會對一啲中國公民作出拘捕行動。

### 對外宣傳

中華人民共和國中央政府喺中國以外不同嘅海外媒體，以唔同方式宣傳中國共產黨嘅管治或者影響當地華人嘅輿論。近年有越來越多外國傳媒，政府機構同埋官員都開始關注中國政府喺海外傳媒嘅參與，有部份人甚至指控呢啲宣傳混入咗一啲假新聞，其實係滲透，或者稱呼呢啲叫做『中共大外宣』。

### 篡改歷史

有學者質疑，中國共產黨建黨以來直到而家執政，都有篡改中國歷史同自己黨史嘅做法。呢種「修改歷史史實以及相關的概念和定義」嘅做法，俾外界稱做「歷史否定主義」或「歷史修正主義」。余英時等學者話中國共產黨修改後嘅歷史係「偽歷史」。

### 作為世界第二大經濟體自稱為發展緊國家

中國近年成為第二大經濟體系，僅次於美國。不過，喺一啲唔同嘅場合入面，中國仍然堅持自己係發展緊國家。由於根據世界貿易組織嘅規定，發展緊國家可享受特殊差別化待遇，所以中國呢個經濟發展身份問題，就成為咗中國同西方國家之間爭議嘅其中一個議題。其中美國前總統當奴侵就曾經批評中國，明明有顯著經濟實力，但就攞住發展緊國家嘅地位去獲得利益。

## 參考
中國政府

**中國政府**可以指：
*中華人民共和國政府
*中華民國政府：臺灣政府、國民政府、北洋政府
*中華帝國政府（即係袁世凱政權，睇埋護國運動）
*中華蘇維埃共和國政府
*中華共和國政府
*中國歷代王朝嘅泛稱，譬如話漢朝、大明、大清
李恩宙

**李恩宙**（；，）係南韓女演員。

## 生平
李恩宙喺全羅北道群山市出世，首爾嘅檀國大學戲劇電影學系畢業。高中嗰陣做過制服形像模特兒。1998年第一次拍電視劇，喺SBS電視台嘅《白夜3.98》演出。1999年第一次拍電影，喺《紅鱒》演出。2001年成為嗰陣時出名新晉導演洪尚秀嘅作品《오! 수정》嘅女主角，重憑住呢部片攞到大鐘賞嘅新人獎。2004年，佢喺而家韓國史上第二入場觀看率嘅電影《太極旗飄揚》入便做女主角，飾演韓戰入便為求生計而參與朝鮮勞動黨集會重因為咁畀南方政府槍殺嘅角色。

2005年2月22號晚，喺京畿道城南市盆唐區嘅公寓入便畀屋企人發現留低咗遺書，同時割脈同埋上吊雙料自殺，終年24歲。當時佢只係啱啱喺檀國大學正式畢咗業幾日。因為李恩宙係基督徒，佢嘅自殺令人覺得奇怪。有報導指佢喺2004年拍電影《the Scarlet Letter》嗰陣時因為有裸露同埋同韓石圭扑嘢嘅鏡頭，所以受到精神壓力長期失眠。呢個講法畀經理人公司否認；因為佢早喺《오! 수정》時都已經有裸露同埋扑嘢嘅場面，只係鏡頭經過黑白處理。但係另外有一個講法指李恩宙自從《情約笨豬跳》開始，到《向左愛向右愛》同埋《太極旗飄揚》，佢所演嘅角色唔係意外早死，就係因病早死，都係紅顏薄命，所以指佢可能係抽離唔到之前嘅戲集入便嘅角色。假如真係嘅話，佢係繼張國榮之後另一位抽離唔到角色而自殺嘅出名影星。

2月22號亦係佢喺《情約笨豬跳》入便嘅角色過身嘅日子。

李恩宙嘅遺體火葬。根據韓國人嘅習俗，白頭人送黑頭人嘅喪事會用火葬，令死者可以安心。
李恩美

**李恩美**（）係南韓三人女子團體IRIS主力成員。

## 被謀殺
2011年6月19號凌晨約莫兩點沓三，當李恩美返緊喺京畿道始興市嘅屋企途中，畀28歲姓趙嘅前度男朋友襲擊，喺佢頭部同埋腹部連拮65刀，李恩美即死喺刀下，終年24歲。有指一直想結婚嘅李恩美突然提出分手，令趙男心有不甘，動咗殺機，飲咗兩罐啤酒之後狠心下毒手，但係確實嘅犯案原因同埋案發詳情重需要差人作進一步調查。

2011年12月19號，行凶者畀首爾高等法院判咗17年有期徒刑。
積梭

**積梭**係件架生，鋸嘅一種。用嚟𠝹開木，金屬，做出曲線同唔同形狀。 普通鋸，通常只𠝹直線。

傳統嘅積梭係手動，有細、薄鋸片連到手柄。而家係現電動嘅，電動摩打整郁鋸條，上落上落咁郁。

積梭可以打斜嚟鋸，成一個角度，通常去到45度，做成斜邊。

## 文
積梭自英文jigsaw。
## 拎
*Types of Jigsaws
* NIOSH Power Tools Sound and Vibrations Database
木衛一

**木衞一**（**Io**）係木星嘅其中一粒衞星，平均直徑約莫3,642公里，響1610年由伽利略發現。

木衛一係木星嘅一個比較大嘅一個衛星，佢大過月球少少，而且離木星最近。佢嘅表面佈滿火山口，除咗有火山口之外，佢重有硫酸，因為喺火山噴出來嘅硫酸氣體，形成一層薄薄哋嘅膜，喺地球上係見唔到嘅。除此之外，四個伽利略嘅衛星之中，佢係最快、周長最短、同月球差唔多嘅衛星。
陳云根

**陳云根**（**Chin Wan Kan Horace**，），筆名**陳雲**，香港城邦派人士都叫佢做**國師**，係香港學者、作家、文藝評論人，亦係語言學家，曾任香港處長級高官。佢1997年加入香港政策研究所，識咗何志平，跟佢到任藝術發展局、民政局。後來任職嶺南大學中文系助理教授，2016立法會選舉敗選後去熱血時報做主持同埋喺香港復興會開講座、興趣班。佢寫嘅《中文解毒》，榮獲「2008年度最佳書獎」，引起香港人關注中文水平日漸下降嘅問題。佢嘅政見以推動香港自治及本土意識為主，亦係香港自治運動、永續基本法、唱紅打黑嘅倡導者。

## 學校
陳雲1961年喺香港出世，細個住元朗。1986年香港中文大學英文系本科畢業，另副修法文同選修德文。1988年中文大學比較文學碩士畢業，主修英國文學、中亞比較文學。其後任教於樹仁學院及珠海書院，主西洋文學。1995年德國哥廷根大學史學院哲學博士，專攻民俗學。喺德國嗰陣，做過兩年民主運動領袖。

## 公職
1986，佢去香港珠海書院擔任英文系講師。同期，1988年，香港樹仁大學擔任英文系講師。佢任兩職，直至1990年。

1995—1996年，任職香港政策研究所。之後1997年—2002年，任藝術發展局策劃及研究總監。2002—2007年，喺何志平任內，做民政事務局研究總監，負責政策研究及政治顧問工作。2007年，獲香港中文文學雙年獎（散文）。二零零九年，獲香港藝術發展局頒發最徍藝術家（藝術評論）獎。

## 專欄
佢喺《信報》、《明報》、《am730》、《立場新聞》都寫過專欄。而專欄以筆名陳雲出嘅。

《信報》一直有佢專欄。二零一零年九月，《信報》刪去陳雲專欄，引起讀者及網民迴響，有評論件事同佢批評地產商有關。《信報》方面，就話改版理由而刪專欄。

免費報紙《am730》，二零一零年起，逢禮拜二登佢專欄，叫《轉角》。內容以批判中國共產黨同香港政府爲主。

## 書

; 天地圖書

* 《術數批判》（1989）

; 香港國際政治經濟出版社

* 《在德國談論中國：政治及文化評論集》（1998）

; 青文書屋

* 《天書Impossible——論香港的中國文化教育》（與 胡恩威、劉國英 合編）（2003）
* 《故我猶在：香港山居憶舊》（2003）

; 花千樹出版有限公司

* 《我思故我在——香港的風俗與文化》（2005）
* 《五星級香港——文化狂熱與民俗心靈》（2005）
* 《舊時風光——香港往事回味》（2006）
* 《新不如舊——香港舊事返照》（2006）
* 《一國定兩制——黃老道術與香港政治》（2007）
* 《民主戲一場——香港文化與現實政治》（2007）
* 《農心匠意——香港城鄉風俗憶舊》（2008）
* 《香港有文化——香港的文化政策（上卷）》（2008）
* 《童年往事——香港山村舊俗》（2008）
* 《難忘香港食與色——城鄉風俗雜憶》（2009）
* 《走出政府總部——做個快樂的抗爭者》（2010）
* 《香港大靈異（初集）——神異傳奇及民俗信仰》（2010）
* 《終極評論，快樂抗爭》（2010）
* 《旺角街頭種高粱——香港風俗拾零》（2011）
* 《急救中文（初集）》（2012）
* 《留德隨想錄》（2012）
* 《香港大靈異（二集）》（2013）
* 《筲箕灣，大家想住嘅地方》（2013）
* 《急救中文（二集）——寫好中文，我有一套》（2013）
* 《歐遊心影錄》（2013）
* 《粵語學中文，愈學愈精神》（2014）
* 《劫後餘生——香港風俗錄存》（2014）
* 《讀破萬卷書——陳雲的書評及藝評》（2014）
* 《想得出，寫得到》（2015）
* 《左膠禍港錄——香港政治困局大解謎》（2015）
* 《深水埗，大家捱出頭的地方》（2015）
* 《香港大靈異（第三集）》（2016）
* 《香港教育，撥亂反正》（2016）
* 《灣仔，小康興家的地方》（2016）
* 《香港傳奇之元朗故土情》免費贈閱版（2016）
* 《元朗，懷鄉戀土的地方》（2017）
* 《文化在香港——香港的文化政策（中卷）》（2017）
* 《漢邦中文課本第一冊——天地人》（再版）（2017）
* 《漢邦中文課本第二冊——香港家禮》（再版）（2017）
* 《神州故國遊》（2017）

; 明報出版社

* 《一起廣播的日子——香港電台八十年》（2009）香港電台為紀念成立八十周年委託寫作

; 天窗出版社有限公司

* 《中文解毒——從混帳文字到通順中文》（2008）
* 《執正中文——對治壞鬼公文，學好中文章法》（2009）
* 《中文起義——破解文化操縱，捍衛民主語言》（2010）
* 《香港城邦論》（2011）
* 《香港城邦論 II 光復本土》（2014）

; 次文化堂

* 《術數批判》（再版）（2010）
* 《九評地產黨：香港輿論界抗擊地產霸權》（合寫）（2011）
* 《九評政府黨》（與 王慧麟 合編）（2012）
* 《陳雲激語錄》（2013）
* 《香港遺民論》（2013）
* 《香港保衛戰》（2013）
* 《亂世修行》（2014）
* 《香港粵語頂硬上》（合寫）（2014）
* 《廣東雅言》（2015）
* 《殖民地美學》（與 甄小慧 合編）（2015）

; 四筆象（次文化堂）

* 《身土不二——中港超限戰》（2014）
* 《城邦主權論》（2015）
* 《城邦主權論 II 希望政治》（2016）
* 《特朗普厚黑學》（2017）

; 文化工作坊

* 《經典啟蒙讀本：註解本初集》（編訂）（2015）
* 《經典啟蒙讀本：註解本二集》（編訂）（2015）
* 《漢邦中文課本，第一冊》（2015）
* 《香港家禮——漢邦中文讀本（二）》（2015）
* 《經典啟蒙讀本，三集，弟子規》（2016）
* 《香港人手冊》（2016）

; 華夏聖言出版社

* 《香港城邦論》增訂版（2017）

## 睇埋
*香港自治運動——政治理念

## 註

## 出面網頁
*陳雲facebook offical fanpage
*陳雲《U magazine》172期專訪
*陳雲《Milk》403期專訪
*陳雲文匯報訪問
*《呻吟透視》第六十二集(2)：陳雲「自殺式寫稿」哲學
*《哲人道》第二十九集(1)：谷爆最好：陳雲 Bye Bye香港
*陳雲 : 港財閥, 請「地獄式捐獻 」 !
*《吶喊》第五集: 轉念，始於足下寸土: 陳雲批評地產商
*青台 : 陳雲時事分析
*陳雲等 : 《 九評地產黨》
New Territory, Texas

**New Territory**係美國德州Fort Bend County一個Census-designated place（人口普查揀定嘅地方）。

## 料
根據美國人口調查局，New Territory總面積係13.2平方公里，其中13.1平方公里係地，0.1平方公里係水體。

New Territory喺屬於北美中部時區（North American Central Time Zone），標準時間係UTC-6，夏令時間就係UTC-5。

根據2000年人口普查，New Territory嘅人口係13,861，人口密度係每平方公里1,060.3人。

而根據2010年人口普查，New Territory嘅人口就係15,186，十年增長率係9.6%。

## 拎
* New Territory Residential Community Association
* NEW TERRITORY, TX | The Handbook of Texas Online| Texas State Historical Association (TSHA)
* New Territory, Texas (TX 77479) profile population, maps, real estate, averages, homes, statistics, relocation, travel, jobs, hospitals, schools, crime, moving, houses, news
中央公園 (廣州)

**中央公園**（中文：人民公园）係廣州越秀區嘅一個公園。呢處喺隋朝開始都係官府用地，元朝嗰陣係廣東道肅政廉訪使署，明朝嗰陣係都指揮司署，曾經係南明紹武政權王宮，清代先係平南王府然後係廣東巡撫署。民國七年（1918年）孫中山倡議起成公園，叫**市立第一公園**。

因為地處市中心，1925年改叫中央公園，而家亦普偏噉叫。公園佈局係意大利圖案式庭園，呈方形幾何對稱形式。院內古樹眾多。1998年10月拆咗圍牆免費開放。喺2012年11月，中央公園被訂咗做越秀區登記保護文物，跟著到咗2021年3月25號升格成廣州市文物保護單位。

## 工程改造
2020年12月當局透過工程招標啟動咗景觀大改造，由廣州市園林局下邊嘅越秀區綠化養護第一工區負責，總投資有成3819.59萬元根據返招標書同初步設計方案，建設內容包括咗中軸廣場同南入口廣場嘅改造、休閒空間嘅重置，仲有改造埋園路、平臺、樹池、花基等。工程係要移走成兩百樖原有嘅樹木，直至到2021年5月左近，包括唔少嘅老榕樹都俾修剪咗甚至係斬走埋，換成啲瘦艋嘅鳳凰木，另外仲換多咗成片嘅草皮而市民唔入得去用，俾啲街坊詬病。呢個「疏林草地」方案連唔少專家都不認同，認為呢種做法淨系由景觀嘅角度度出發，唔單止係唔尊重文物保護，仲破壞咗歷史名園嘅歷史風貌。

## 参考
老撾內戰

**老撾內戰**（1953年至1975年）係冷戰時期發生喺老撾入面嘅一場秘密戰爭，因為新聞封鎖，好多中國人而家都唔知道有呢場仗。老撾皇室嘅左、右同埋中間三派都參加咗，並且有南北兩越，同埋美國嘅介入。
Big Four

**Big Four**係香港樂壇由張衞健、許志安、蘇永康以及梁漢文於2009年所組成嘅樂隊同音樂計劃，於2009年尾推出第一首歌曲《Big Four》，並打入各大流行音樂榜。

Big Four於2010年3月11至15號喺紅館開5場演唱會。

## 唱片

## 演唱會同音樂會

## 派台歌曲
*《Big Four》
*《愛莫能助》
*《大家利事》

## 廣告代言
* 2012年：WeChat微信 （香港）
* 2012年至今：香港肝癌及腸胃癌基金會護肝大使

## 著作

## 綜藝節目

## 睇埋
* 許志安
* 梁漢文
* 蘇永康
* 張衞健
* 金牌大風
* 東亞唱片 (集團)
* Big4 大四喜
操兵地

**操兵地**（**Parade Ground**），卽係**瑪利操兵地**（**Murray Parade Ground**），亦有寫**瑪琍操場**、同近代寫嘅**美利操場**，係香港一地，喺中環政府山腳，皇后大道同花園道口。約莫係家下長江中心。笪地係舊時係睇操兵之用，卽係檢閱。笪地喺香港開埠之初就有。舊時亦有香港童子軍嘅活動，例如大會操咁。北面過皇后大道，有打波地。

笪地後呢做過希爾頓酒店，最後變成長江中心。

## 註

## 出面網頁
*
*
紅軍

**紅軍**可以指：

## 軍事
* 紅軍：喺一啲軍事演習裏面，對抗雙方，一方稱為紅軍（以紅旗為標誌），一方稱為藍軍（以藍旗為標誌）。中國象棋亦分為紅軍、藍軍（或黑軍、綠軍等）兩方。
* 紅巾軍：中國元朝末年，反官方嘅一支軍隊
* 蘇聯紅軍：蘇聯軍隊
* 中國工農紅軍：中國共產黨創立嘅武裝力量，後發展為中國人民解放軍

## 組織
* 赤軍：專指一啲冷戰時期嘅極左派恐怖組織。 
** 紅軍派：德國恐怖組織。 
** 意大利赤軍：意大利恐怖組織。 
** 日本赤軍：日本恐怖組織。 
** 連合赤軍：日本恐怖組織。

## 運動
英超聯賽利物浦足球會嘅綽號。利物浦英文綽號係The Reds而唔係Red Army（紅軍），只係漢語將The Reds翻譯成紅軍。 

## 「紅衫軍」政治運動
* 意大利紅衫軍：意大利愛國志士加里波第，為求國家統一，所組織嘅部隊。 
* 倒扁紅衫軍：施明德2006年因反對中華民國總統陳水扁而號召嘅集會遊行團體。由於參與者多數着紅衫，所以叫紅衫軍。 
* 泰國反獨裁民主聯盟：泰國反獨裁民主聯盟示威者着紅衫，亦俾傳媒稱為紅衫軍。